ΛΙΑΝΤΙΝΗΣ: Ο Δάσκαλός μας: Ο ΛΙΑΝΤΙΝΗΣ ΓΙΑ ΤΟ ΔΕΛΜΟΥΖΟ\nΟ εθνικός παιδαγωγός(1880 - 1956)\nΕκεί κάπου κοντά είναι και το χωριό Αβορίτης, η γενέτειρα του Μακρυγιάννη. Και μερικούς δόλιχους ανατολικότερα βρίσκονται οι Δελφοί. Το βραχώδες ιερό, όπου δικάστηκαν και αθωώθηκαν οι Έλληνες Οιδίποδας και Ορέστης.\nΤο αναφέρω, γιατί ίσως να σημαίνει κάτι από την άποψη της διαλεκτικής συνάρτησης η ιδιοσυγκρασία του τόπου και η σύσταση των ψυχών.\nΟ Δελμούζος ήταν του δήμαρχου ο γιος. Παιδί ενός εύπορου εμπόρου και κτηματία με υποστατικά και κατάσταση. Η υλική ευπραγία της οικογένειας θα τον συνδράμει στο πνευματικό του ξετύλιγμα και αναφορικά με τις σπουδές και τους τόπους στην Αθήνα και τη Γερμανία και αναφορικά με το στοχασμό και τη δράση σε ολόκληρη τη ζωή του.\nΟι αγροί του πατέρα και η επαφή με το γεωργικό βίο θα συνεισφέρουν τα πολλά που σχετίζονται με τον προσδιορισμό εξευγένισης που θα οργανώσει το μυαλό και ολόκληρη την ύπαρξή του. Αυτά θα εδραιώσουν μέσα του τους χαρακτήρες του ένυλου και του εμπράγματου, του συγκεκριμένου και του πρακτικού.\nΑλλά παράλληλα θα τυπώσουν στο χάρτη της πνευματικής του γεωγραφίας τον τύπο του ψυχικά και ηθικά ρωμαλέου ανθρώπου. Έτσι, που να επισημάνει νωρίς και να μετρήσει με ακρίβεια τη νοσηρότητα του εκπαιδευτικού συστήματος στην Ελλάδα. Για να ορθώσει βλέμμα και να της αντισταθεί.\nΤη στοιχειώδη αγωγή και τις εγκύκλιες σπουδές από τα έξι ως τα δεκαοκτώ ο Δελμούζος θα τη λάβει στην Άμφισσα. Εκεί θα βιώσει ταυτόχρονα και σύδετα και το εστί δασκαλισμός και ραγιαδιλίκι.\nΘα βιώσει, δηλαδή, το ότι η σκλαβιά στην ψυχή του Έλληνα συνεχίζεται ασφαλής και αμεριμνομέριμνη από την εποχή της γιανιτσαριάς και του σουλτανάτου. Ότι εξακολουθεί να ζει και να βασιλεύει στη φτωχή Ελλάδα, όπως εκείνη η κακή Γοργόνα που πετρώνει ό,τι κοιτάει. Ότι έμεινε ανέγγιχτη από το λυτρωμό του γένους και τις οχτακόσιες χιλιάδες ψυχές που χύσανε το αίμα τους ποταμηδόν στον ιερό αγώνα, όπως κατέθεσε ο Τερτσέτης στην πρώτη δίκη τ' Αναπλιού. Στα 1834.\nΗ γλωσσική ακαταληψία, ο σχολαστικισμός, η καθαρεύουσα, ο διδακτικός αυταρχισμός, η φίμωση της φωνής, το πεδούκλωμα του ζωικού αναβρύσματος και η ποδοκάκη στην αγνή κίνηση της ψυχούλας του παιδιού που ζητεί ακράτητη να ορμήσει στη δροσιά και το φως, κρατούν καλά τη δυναστεία τους στο σχολείο της Άμφισσας και στα άλλα σχολεία της χώρας.\nΑπό το 1898 ως τα 1902, από την επαύριον αλλιώς της εντροπής και της λύπης του 1897, ο Δελμούζος θα σπουδάσει φιλολογία στην Αθήνησι.\nΣτο Πανεπιστήμιο της Αθήνας, σε εποχή που γράφουν τη μαύρη ιστορία τους τα Ευαγγελικά, τα Ορεστειακά και οι μιστριωτικοί, ο τραυματίας κιόλας έφηβος του Σαλώνου θα γνωρίσει την παραχάραξη και την αγκύλωση της εθνικής αγωγής από το φυσικό ρείθρο του ανθρώπου στην τεχνική κατασκευή του ανδρείκελου.\nΜετά τη θητεία του στο στρατό στα 1902 - 3, θα ξενιτευτεί στη Γερμανία. Ο αναγκαίος λόγος που τον στέλνει στην Εσπερία είναι να μάθει, εάν και εκεί παιδεία σημαίνει να ξεριζώνεις το παιδί από το φυσικό έδαφος, από τη μητρική γλώσσα και την πραγματικότητα του καθημέρα και να βουρλίζεσαι να το μεταφυτέψεις σε γη ξένη και έρημη, όπου οι άνεμοι, οι θίνες, οι καύσωνες, οι έχιδνες διψάδες και η Fata Morgana χορεύουν το χορό των δαιμόνων μαζί με την ανάγκη να επιβιώσει κανείς σε τούτη τη Σαχάρα.\nΣτη Γερμανία θα μείνει τέσσερους χρόνους, από τα 1903 ως τα 1907. Θα παρακολουθήσει μαθήματα φιλοσοφίας και παιδαγωγικής στη Λειψία όπου θα ακούσει τον Βουντ, στο Βερολίνο, στην Ιένα όπου θα ακούσει το μαθητή του Ερβάρτου Ράιν, στη Βαϊμάρη, στο Μόναχο.\nΕπιστρέφοντας από τη Γερμανία με το πλούσιο ξενοτικό φορτίο της γνώσης και της πείρας, θα τον καλέσουν, με πρόταση του Νικολάου Πολίτη και θα πάει στο Δήμο Παγασών. Εκεί για διόμισι χρόνους έγραψε την ιστορία του Παρθεναγωγείου του Βόλου.\nΣτα 1910 θα γίνει ιδρυτικό μέλος του Εκπαιδευτικού Ομίλου, ένας από τους τριάντα έξι. Από τα 1911 ως τα 1914 θα παίξει στη σκηνή του τραγικού θεάτρου το προσωπικό του δράμα που λέγεται Δίκη του Αναπλιού.\nΠαράλληλα θα νυμφευτεί τη Φροσύνη Μαλικοπούλου, μια γυναίκα ευγενική και καλοπλασμένη. Αυτή με εγρήγορση και αξιοσύνη θα παραστεί σε όλες τις καταιγίδες που τον καρτέρεσαν. Θα του γεννήσει τα τρία παιδιά τους.\nΜε τη γυναίκα του στην Ελβετία, το 1909\nΑπό τα 1911 ως τα 1917 εργάσθηκε για τον Εκπαιδευτικό Όμιλο και συνέχεια ως τα 1927 που διασπάσθηκε. Από τα 1917 ως τα 1920 θα δουλέψει με τον Δημήτρη Γληνό για το θεσμό των Ανώτερων Εποπτών της Δημοτικής Εκπαίδευσης.\nΣτα 1924 - 26 θα εργαστεί οργανωτής και διευθυντής του Μαρασλείου Διδασκαλείου. Εδώ οι πρωτοπόρες επίνοιες και εμπνεύσεις του θα συναντήσουν την ίδια καταδίωξη που γνώρισαν στο Παρθεναγωγείο του Βόλου.\nΣτα χρόνια 1928 - 36 θα εκλεγεί καθηγητής της Παιδαγωγικής στο Αριστοτέλειο Πανεπιστήμιο, όπου θα οργανώσει το Πειραματικό Σχολείο του απάνου στις ζωντανές και εύρωστες αρχές του.\nΑυτή είναι η τρίτη φάση της παιδαγωγικής του πράξης. Είναι η τρίτη μάχη της εκστρατείας του για την εθνική αγωγή. Είναι η τρίτη ήττα του δαφνοφόρου στρατιώτη στην ιερή υπόθεση για την ελληνική παιδεία και το ελληνικό μέλλον. Και παράλληλα είναι ο τρίτος κύκλος της περιήγησης στο Πουργατόριο του Δάντη.\nΣτητός και ολόρθος θα συγκρουστεί με τον υπουργό Παιδείας του Μεταξά, κάποιον ασήμαντο πια "νευροσπαστούμενον σιγιλλάριον", που βούλιαξε στη λησμοσύνη των έργων του. Θα καταγγείλει έμπρακτα τη φασιστική παλινωδία της εθνικής παιδείας στους παλαιούς δρόμους της αντίδρασης, της μυωπίας, της αλαζονείας, της ιδιοτέλειας και του σκότους. Και θα παραιτηθεί από το Πανεπιστήμιο ασυμβίβαστος και λυπημένος.\nΕίναι η ίδια χρονιά που οι επίσημοι Εξαρχόπουλοι και οι άλλες "μύγες του απόπατου", όπως θα τους χαρακτηρίσει ο Σεφέρης, θα στείλουν τον λαμπρό Συκουτρή να αυτοκτονήσει στον Ακροκόρινθο. Και λίγο αργότερα οι ίδιοι πνευματικοί μαχαιροφόποι θα κινήσουν τη Δίκη των τόνων εναντίον του Ιωάννη Κακριδή. Ω! φτωχή Ελλάδα.\nΤα υπόλοιπα είκοσι χρόνια που μετρήθηκαν στον Δελμούζο θα τα ζήσει στην Αθήνα αυτοεξόριστος. Έξω από την παιδαγωγική δράση, που εστάθηκε της ύπαρξής του το φυσικό και αίθριο κλίμα. Έξω από τη δυνατότητα να προστρέξει με τις δυνάμεις του στην αγωνιώδη κλήση που του απηύθυνε συνεχώς το ζωντανό κύτταρο του έθνους.\nΈζησε στον τόπο του νοσταλγώντας τον τόπο του. Έζησε στον τόπο του την πικρή, την υπερήφανη και την αδιαμαρτύρητη εξορία του. Ωσάν το μεγάλο Θουκυδίδη στη Σκαπτή Ύλη.\nΟ Δελμούζος τελείωσε τη ζωή του στις 10 Δεκέμβρη του 1956 στην Αθήνα, ανεπαίσχυντα και γαλήνια. Άγνωστος, ιδιώτης, απράγμων και παραμελημένος από τους άλλους. Όπως ακριβώς είχε ευχηθεί να ζήσει ο Ιθακήσιος Οδυσσέας, αν η αγαθή τύχη γινόταν τρόπος να του ξαναδώσει μία δεύτερη δυνατότητα ζωής.\nΣκληρός, Δελμούζος, Τριανταφυλλίδης, το 1907 στην Ιένα\nΣτην Ευρώπη το πιο θαυμαστό πείραμα στη φυσική το 'καμε ο Σραίντιγκερ. Όταν απόδειξε στο εργαστήριο απίστευτο πράγμα: ότι τη στιγμή που είμαστε ζωντανοί ταυτόχρονα είμαστε και νεκροί.\nΣτην Ελλάδα το πιο θαυμαστό πείραμα στην παιδαγωγική το 'καμε ο Δελμούζος. Όταν απόδειξε στο Παρθεναγωγείο του Βόλου, στα χρόνια 1908 ως 1911, ότι η παιδεία μας ήταν μία λαγκάδα από σκοτάδι, που όφεις και φίδια και όλες τις δεισιδαιμονίες και τις ψευτιές που καρπίζουν στα δένδρα της ακαρπίας.\nΤο στοιχείο αυτό, που το αντίκρυσε με απίστευτη καθαρότητα, υπήρξε η κατανόησή του ότι η παιδεία στην Ελλάδα ήτανε ψεύτικη από την κορφή ως τα νύχια της για δύο λόγους. Πρώτα, γιατί γινότανε σε μια γλώσσα ξένη στη γλώσσα του λαού. Και δεύτερο γιατί χτιζότανε σε έδαφος ανεδαφικό.\nΖητούσε, δηλαδή, να θεμελιωθεί σε μια πραγματικότητα, που η σχέση της με την πραγματικότητα του τόπου και του καιρού του ήταν σχέση ετερότητας και εναντίωσης.\nΤο πρώτο κακό ονομαζόταν καθαρεύουσα, αρχαΐζουσα, αττικισμός, κοντισμός, μιστριωτισμός και όλα τα άλλα γνωστά και κατάδικα. Το δεύτερο κακό ήταν η φαντασίωση των λογιότατων και των πλείστων πολιτικών ότι ο νεοέλληνας ξαναγίνεται δίκαιος Αριστείδης Πολύκλειτος και μάντις Μεγιστίας.\nΟ Δελμούζος στο σχολείο που δοκίμασε να ιδρύσει μαζί με το γιατρό Σαράτση και τους άλλους στο Δήμο Παγασών, ανέτρεψε την παιδαγωγική πράξη στην Ελλάδα.\nΕκράτησε το αναλυτικό πρόγραμμα αλλά κατάργησε τα βιβλία. Εκράτησε την ποιοτική επίδοση, αλλά κατάργησε τις εξετάσεις και την προαγωγή ή τη στασιμότητα στις τάξεις. Εκράτησε την ανακοινωτική ορμή και τη σώζουσα πειθαρχία, αλλά κατάργησε το μονόλογο του δάσκαλου και την αγία ράβδο.\nΚατάργησε την παθητικότητα, τη σιωπή, το φόβο, την ανία, την αβουλία, τη συμβατικότητα, τη μηρυκαστική μίμηση, την υποκρισία του μαθητή. Τη λόρδωση, την κύφωση και τη σκολίωση στον τρόπο συλλογισμού του παιδιού.\nΚαι στη θέση του κενού έφερε στοιχεία γόνιμα και δημιουργικά. Έφερε την αυτοκίνητη και την αυτογέννητη γνώση. Έφερε τη δράση και την αυτενέργεια. Έκαμε το νεαρό τρόφιμο έναν μικρόν εργάτη, μια προπαίδεια επιστήμονα, έναν προσωπικό ερευνητή, έναν αρχαϊκό ζητητή της αλήθειας και της γνώσης. Της γνώσης που δεν χαρίζεται αλλά κερδίζεται. Και της αλήθειας που δεν παραδίνεται αλλά κατακτιέται.\nΣε τρία λιθάρια γωνιακά ζήτησε να χτίσει την προσωπικότητα του παιδιού: στην αυθυπαρξία, στην ευθύνη, στην υπεροχή.\nΈφερε στην αγωγή τη συνεργασία και την κοινωνικότητα, έξω από τις προκαταλήψεις του εγωισμού και του αλτρουισμού που έλεγε ο Αριστοτέλης. Όχι τύπους και γράμματα και λόγια που πετούν και σκορπίζονται. Αλλά τη συνεργασία που είναι ανακάλυψη πράξης, σφυρηλατημός χαρακτήρων κι εκείνος ο αστραφτερός πόλεμος μέσα στην άμιλλα, που γεννά από τον απλό πολίτη το μικρό νομοθέτη. Και που οδηγεί στους γνήσιους δεσμούς τους συναγωγούς φιλίας.\nΑντί για τα βιβλία, για τη νωχέλεια του θρανίου και την παραλυτική απομνημόνεψη, άνοιξε στα μάτια του μαθητή το μεγάλο βιβλίο της φύσης. Ανακίνησε και σπιρούνισε τις εγγενείς δεξιότητες του νέου τροφίμου. Εξύπνησε την παρατήρηση, δυνάμωσε την κρίση, οργάνωσε πειθαρχημένα τις συγκρίσεις, την εναλλαγή των προοπτικών και την προσαρμογή στην πραγματικότητα και την πράξη.\nΈσπρωξε τα σώματα και τις αισθήσεις στη χαρά της κίνησης, στο φως του ήλιου, στα μυριστά φορτία των ανέμων και στην ποικιλία των λουλουδιών και των χρωμάτων.\nΚαι οι τακτικές εκδρομές στην εξοχή, στο κατάδεντρο Πήλιο με τους Κένταυρους τους Λαπίθες και τα ζωγραφήματα του Θεόφιλου, που τους έδωσε το κύρος και το νόημα διδακτικών ενοτήτων και διδακτικών ωρών, μεταμόρφωσαν την παιδεία σε παιδιά και την παιδιά σε παιδεία που έλεγε ο Πλάτων. Το παίδεμα της μάθησης, δηλαδή, σε παιχνίδι δημιουργίας.\nΤο σχολείο του Βόλου έγινε ένα τέμενος άθλησης και η μάθηση εξόρυξη λίθων ευγενικών από το ζάπλουτο ορυχείο της ανθρώπινης ύπαρξης.\nΟ Δελμούζος δικάστηκε στο Ανάπλι τον Απρίλη του 1914, εξαιτίας που δίδαξε στο Παρθεναγωγείο του Βόλου την αλήθεια, την εμορφιά και την Ελλάδα. Κύριοι κατήγοροί του εστάθηκαν δύο πνευματικά χολερόβλητοι άνθρωποι. Ένας δημοσιογράφος που τον έλεγαν Κούρτοβικ. Όνομα εβραίικο, που μου φέρνει στο νου το Λαζάρ Καγκάνοβιτς, τον έναν από τους τρεις που τους έμεινε πιστός ως το θάνατό του ο Ιωσήφ Στάλιν. Ο άλλος ήταν ο Επίσκοπος Δημητριάδος Γερμανός Μαυρομμάτης. Ένας καλόγερος αγράμματος, εμπαθής, ευρωτιών και αρκουδοφόρος, που οι δεσμοί του με την παιδεία, την αρετή και την Ελλάδα θυμίζουν την αγάπη του Κιουταχή και του Ιμπραήμ για τους Μεσολογγίτες. Η κατηγορία κατά του Δελμούζου έγραφε: είναι άθεος, ανθέλληνας και διαφθορέας των νέων.\nΣτη δίκη του Αναπλιού ο Δελμούζος με τη σθεναρή υπεράσπιση πολλών φωτισμένων Ελλήνων αθωώθηκε. Ωστόσο, αν ο χειμασμός του δεν εξελιχθηκε σε τραγωδία, σε κάθε περίπτωση έλαβε τους χαρακτήρες και τον τύπο του δράματος. Ήταν ένα συγκλονιστικό βίωμα κινδύνου, πικρίας και οδύνης που τον συνόδεψε σε όλη του τη ζωή. Από δω σαν παράπονο, από κει σαν σεμνή περηφάνια.\nΔελμούζου Α. Το κρυφό σχολειό 1908 - 1911, Αθήνα 1950.\nΤο άρθρο αυτό έχει δημοσιευτεί στο ένθετο ΚΟΣΜΟΣ - 2Οος ΑΙΩΝΑΣ της εφημερίδας ΑΠΟΓΕΥΜΑΤΙΝΗ. (σελίδες 635 - 638) Από κει και το ακόλουθο βιογραφικό του σημείωμα:\nΛιαντίνης από τη Λιαντίνα αλλά "εκ Πολοβίτσης ορμώμενος"\nΣΥΖΗΤΗΣΗ ΣΤΟ ΦΟΡΟΥΜ\nΛιαντίνης: Αλέξανδρος Δελμούζος\nΑναρτήθηκε από ΔΑΝΑΗ στις 2/21/2010 05:56:00 μ.μ.\nΕτικέτες ΔΕΛΜΟΥΖΟΣ, ΚΕΙΜΕΝΑ ΛΙΑΝΤΙΝΗ


Orthodox Voice - Ορθόδοξη Φωνή: 08/30/20\nΌλοι μέ μάσκα, όλοι ψεύτες -- Του ιατρού κ. Κυπριανού Χριστοδουλίδη\n- Τό «όλοι μέ μάσκα» σημαίνει «όλοι ψεύτες».\n- Ναί, μού είπε ο διαστροφεύς τών αγίων Γραμμάτων. Τό λέει καί η Γραφή «4 μὴ γένοιτο· γινέσθω δὲ ὁ Θεὸς ἀληθής, πᾶς δὲ ἄνθρωπος ψεύστης, καθὼς γέγραπται·» (Ρμ. γ΄)\n- Ναί, τού απαντώ, τό λέει, αλλά συμπληρώνει καί τά «γινέσθω δὲ ὁ Θεὸς ἀληθής», καθώς καί τό «7 εἰ γὰρ ἡ ἀλήθεια τοῦ Θεοῦ ἐν τῷ ἐμῷ ψεύσματι ἐπερίσσευσεν εἰς τὴν δόξαν αὐτοῦ, τί ἔτι κἀγὼ ὡς ἁμαρτωλὸς κρίνομαι ;», τά οποία δέν βλέπει η τύφλα σου.\n"Είσαι παραδοσιακός ορθόδοξος Σαλαφιστής", μού απάντησε καί έφυγε. "Στά τσακίδια", είπα μέσα μου.\nΕστίες αντίστασης ξεπροβάλλουν ολοένα στην Ευρώπη. Όλο και περισσότεροι άνθρωποι καταλαβαίνουν τα σχέδια της Παγκόσμιας Τάξης. Η μέριμνα των κυβερνώντων δεν είναι να σώσουν τον λαό, αλλά να τον φοβίσουν και να τον υποτάξουν. Ως Έλληνες και χριστιανοί δεν πρέπει να δεχθούμε αυτήν την τυραννία, αλλά να αγωνιστούμε εναντίον αυτής, όπως ακριβώς έκαναν οι Πατέρες μας.\nΈφη δε και ο Θεοφύλακτος Βουλγαρίας εν τω εις τα Εισόδια λόγω αυτού: «Οίμαι γαρ, ει τινές εισιν Αγγέλων λόγοι, Μυστηρίων θείων τω όντι Άγγελοι, μηδέ τούτους αν εφικέσθαι των χαρίτων της Θεομήτορος· ης γαρ η αγιωσύνη την κτιστήν πάσαν φύσιν εκβέβηκεν, ουκ αν λόγος κτίσματος ταύτην αξίως υμνήσαι δύναιτο».\nΚαθ’ όλον το έτος είμεθα υπόχρεοι να ευχαριστώμεν και να δοξάζωμεν πρώτον μεν την υπερτάτην και Παναγίαν Τριάδα, Πατέρα, Υιόν και Πνεύμα Πανάγιον, τον ένα και μόνον Θεόν, όστις μας έπλασε και ανέπλασε δια την πολλήν αυτού ευσπλαγχνίαν και αγαθότητα· δεύτερον δε την Υπερένδοξον και Αειπάρθενον Θεοτόκον, δι’ ης απηλαύσαμεν και απολαμβάνομεν τόσα αγαθά, τα οποία υπερβαίνουσι κατά τον αριθμόν τα άστρα του ουρανού και την ψάμμον της θαλάσσης. Εάν όλους τους άλλους Αγίους εορτάζωμεν χαρμονικώς και εγκωμιάζωμεν, διότι εφάνησαν προς τον Δεσπότην ευγνώμονες, φυλάττοντες τα άγια και σωτήρια προστάγματά του, πόσω μάλλον πρέπει να εορτάζωμεν την Υπέραγνον του Θεού Μητέρα, ήτις δια την πολλήν αγιότητα, ταπεινοφροσύνην και καθαρότητά της, τον έκαμε και έκλινεν ουρανούς, και εσαρκώθη απ’ αυτής, ίνα σώση τον άνθρωπον ο φιλάνθρωπος.\nΑΓΙΟΙ ΠΑΤΕΡΕΣ ΕΠΑΙΝΟΥΝ ΚΑΙ ΤΙΜΟΥΝ ΤΗΝ ΚΟΙΜΗΣΗ ΤΗΣ ΠΑΝΑΓΙΑΣ ΜΑΣ. -- π. Γεώργιος Αγγελακάκης


Κλαδος Γραφικων Τεχνων Γραφιστικης Διακοσμητικης Στυντηρησης Αρχαιοτητων Και Εργων Τεχνης - Α.σ.ε.π. (BKS.0330016)\nΑρχική > Βιβλία > Α.Σ.Ε.Π. > ΚΛΑΔΟΣ ΓΡΑΦΙΚΩΝ ΤΕΧΝΩΝ ΓΡΑΦΙΣΤΙΚΗΣ ΔΙΑΚΟΣΜΗΤΙΚΗΣ ΣΤΥΝΤΗΡΗΣΗΣ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ\nΚΛΑΔΟΣ ΓΡΑΦΙΚΩΝ ΤΕΧΝΩΝ ΓΡΑΦΙΣΤΙΚΗΣ ΔΙΑΚΟΣΜΗΤΙΚΗΣ ΣΤΥΝΤΗΡΗΣΗΣ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ (BKS.0330016)\nΚΛΑΔΟΣ ΓΡΑΦΙΚΩΝ ΤΕΧΝΩΝ ΓΡΑΦΙΣΤΙΚΗΣ ΔΙΑΚΟΣΜΗΤΙΚΗΣ ΣΤΥΝΤΗΡΗΣΗΣ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ BKS.0330016 ΣΥΛΛΟΓΙΚΟ ΕΡΓΟ ΣΥΛΛΟΓΙΚΟ ΕΡΓΟ Α.Σ.Ε.Π. ΚΛΑΔΟΣ ΓΡΑΦΙΚΩΝ ΤΕΧΝΩΝ ΓΡΑΦΙΣΤΙΚΗΣ ΔΙΑΚΟΣΜΗΤΙΚΗΣ ΣΤΥΝΤΗΡΗΣΗΣ ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ


«Στο πρώτο πενθήμερο του Ιουλίου θα έχουμε τελειώσει» (audio)\nΣτο Metropolis 95.5 και την εκπομπή «Στη Σέντρα» φιλοξενήθηκε ο Λεωνίδας Μπακούρας.\n«Πρέπει να παλέψουμε με όλες μας τις δυνάμεις μέχρι τις αρχές Ιουλίου, να σώσουμε την χρονιά και εν συνεχεία να δούμε τι προοπτικές ανοίγονται. Δεν υπάρχει άλλος δρόμος για τον Άρη».\nΓια το αν υπάρχουν οι άνθρωποι να ασχοληθούν με την ΠΑΕ: «Αυτό δεν θα κριθεί σήμερα, θα το κρίνει η γενική συνέλευση, η οποία θα προκηρύξει το ενδιαφέρον για τη νέα ΠΑΕ. Αν βρεθούν άλλοι άνθρωποι με μεγαλύτερη επιφάνεια, πιστεύω και ο ίδιος ο Κάλας θα πει φεύγω. Τα πράγματα πρέπει να λειτουργήσουν φυσιολογικά στον Άρη. Φέτος έγινε αυτή η προσπάθεια, είχε αγωνιστικά το τέλος που είχε, όμως, είναι μια χρυσή ευκαιρία να επανέλθουμε στις επαγγελματικές κατηγορίες με αυτόν τον τρόπο. Προσωπική μου άποψη είναι πως θα γίνει σίγουρα. Το θέμα είναι ο χρόνος. Μακάρι να γίνει γρήγορα».\nΓια το χρονοδιάγραμμα των εξελίξεων: «Θα έχουμε καθυστέρηση 4-5 ημερών γιατί προέκυψε το θέμα με την Ζάκυνθο. Όταν τελειώσουν αυτά και επικυρωθούν οι βαθμολογίες, η FootballLeagueθα προχωρήσει σε εκδήλωση ενδιαφέροντος στα τέλη Ιουνίου με αρχές Ιουλίου. Νομίζω στο πρώτο πενθήμερο Ιουλίου θα λήξει το θέμα. Πίστευα ότι θα τελειώναμε και νωρίτερα, όμως, λόγω των ενστάσεων που υπάρχουν θα καθυστερήσουμε λίγο. Γνώμη μου είναι ότι δεν θα υπάρξουν ούτε καν μπαράζ, αφού θα είναι κι άλλες ομάδες που δεν θα δηλώσουν συμμετοχή».\nΓια την καθυστέρηση από πλευράς ΕΠΟ: «Έτσι ήταν μαθημένοι οι άνθρωποι αυτοί. Να καθυστερούν τις αποφάσεις για να μην μπορεί να οργανωθεί κανείς. Με την παρέμβαση Κοντονή και την κατάσταση που επικρατεί, η οποία είναι λίγο περίεργη για κάποιους ανθρώπους εκτιμώ πως θα πάρουν γρήγορα τις αποφάσεις».\nΓια τους λόγους της καθυστέρησης: «Και για την Ζάκυνθο και τον Βατανιακό πριν δύο χρόνια ξεκαθάρισε αργά το ζήτημα. Εμείς ξεκινήσαμε νωρίς, ενημερώσαμε τους ανθρώπους της ΕΠΟ για τις ευθύνες και το τι θα κάνει ο Άρης για να δικαιωθεί. Είναι τόσο ξεκάθαρος ο νόμος που είναι θέμα χρόνο η δικαίωση. Πιστεύω ότι τέλη Ιουνίου με αρχές Ιουλίου θα έχει ξεκαθαρίσει η κατάσταση. Στα τέλη Ιουλίου θα έχει προκηρυχθεί και η νέα ΠΑΕ».\nΓια την ημερομηνία διεξαγωγής της γ.σ. του ΑΣ: «Μόλις οριστικοποιηθεί η άνοδος στην FootballLeague, ο ΑΣ θα κάνει όσο το δυνατόν συντομότερα τη γ.σ., προχωρώντας στην προκήρυξη της νέας ΠΑΕ και εκεί θα φανεί ποιοι θέλουν να βοηθήσουν και να συνδράμουν οικονομικά».\nΓια το αν έχουν λάβει διαβεβαιώσεις τήρησης της νομιμότητας: «Είμαστε σίγουροι γι’ αυτό. Το μόνο που μας προβληματίζει είναι ο χρόνος. Και επειδή στην Αθήνα, οι αποφάσεις βγαίνουν με πιέσεις, γι’ αυτό και εμείς αρχίσαμε να πιέζουμε τους ανθρώπους να πάρουν αποφάσεις όσο το δυνατόν γρηγορότερα».\nΑκούστε αναλυτικά όσα είπε ο Λεωνίδας Μπακούρας στην εκπομπή «Στη Σέντρα»:


Σεμινάριο αποκλειστικά για την εταιρία ή την ομάδα σας! | Άκης Αγγελάκης Business and Life Training\nΑρχική > Προσφορές > Σεμινάριο αποκλειστικά για την εταιρία ή την ομάδα σας!\nΤο καλύτερο δώρο για τους συνεργάτες σας!\nΣτο δικό σας χώρο (με τήρηση όλων των μέτρων ασφαλείας) ή μέσω webinar.\nΜπορείτε να διαλέξετε ένα από τα τρία θέματα και να συνεννοηθείτε μαζί μας για να το προγραμματίσουμε.\nΘέμα 1: Τα μυστικά της επαγγελματικής δύναμης (για τον ασφαλιστικό διαμεσολαβητή)\nΘέμα 2 : Το μονοπάτι της αλλαγής\nΘέμα 3 : Μαθήματα Ευτυχίας\nΚάθε συμμετέχων θα πάρει ένα αντίγραφο από το αντίστοιχο βιβλίο, ανάλογα με το σεμινάριο που έχετε επιλέξει.\nΔιάρκεια εκδήλωσης 60'\nΕλάχιστος αριθμός συμμετεχόντων κατόπιν συνεννόησης.\nΕπικοινωνήστε μαζί μας για περισσότερες πληροφορίες και λεπτομέρειες στο τηλέφωνο 210-2512988\nΜΟΝΟ για BLACK FRIDAY : Πέντε βιβλία σε ηλεκτρονικ[...]


Έργα και παρεμβάσεις στην Κοινότητα Ασπροχώματος - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome αυτοδιοίκηση Καλαμάτα οικονομία Έργα και παρεμβάσεις στην Κοινότητα Ασπροχώματος\nOMAΔΑ UNWIRED 9:40 π.μ. αυτοδιοίκηση, Καλαμάτα, οικονομία,\nΈργα και παρεμβάσεις που αφορούν την Κοινότητα Ασπροχώματος, τέθηκαν επί τάπητος στη διάρκεια συνάντησης που είχε ο δήμαρχος Θανάσης Βασιλόπουλος με τον Πρόεδρο της Κοινότητας Βασίλη Σακκά, την Πέμπτη 30 Σεπτεμβρίου 2021. Στη συνάντηση συμμετείχαν επίσης οι κοινοτικοί σύμβουλοι Βασίλης Μανούσος, Σταύρος Τσιχριτζής, Ηλίας Γυφτέας και Γιάννης Ζαγαρέλος.\nΥπήρξε ενημέρωση από την πλευρά του Δήμαρχου, ενώ συζήτηση υπήρξε και για θέματα καθημερινότητας.\nΗ συνάντηση εντασσόταν στο πλαίσιο των τακτικών συναντήσεων του Δημάρχου με τους εκπροσώπους των Κοινοτήτων για την παρακολούθηση της πορείας των έργων και για την αντιμετώπιση τοπικών ζητημάτων σε κάθε ενότητα.


Μοσκοβισί: Εφικτή μια ελάφρυνση του ελληνικού χρέους - Newpost.gr\nΜοσκοβισί: Εφικτή μια ελάφρυνση του ελληνικού χρέους μέχρι το τέλος του έτους\nΆμεση ήταν η απάντηση του ευρωπαίου επιτρόπου Πιέρ Μοσκοβισί στην επιστολή 36 ευρωβουλευτών για το ελληνικό χρέος, τονίζοντας ότι είναι εφικτή μια ελάφρυνση του ελληνικού χρέους μέχρι το τέλος του έτους.\nΔημοσίευση 13 Οκτωβρίου 2016, 17:06 / Ανανεώθηκε 13 Οκτωβρίου 2016, 17:14\nΔιατηρώ την πεποίθηση ότι μία συνολική συμφωνία για τις μεταρρυθμίσεις, αλλά επίσης και για την ελάφρυνση του χρέους μέχρι το τέλος του έτους, είναι εφικτή. Η Ευρωπαϊκή Επιτροπή «δεν είναι πιστωτής» της Ελλάδας, αντίθετα με τα ευρωπαϊκά κράτη και το Διεθνές Νομισματικό Ταμείο.\nΟ κ. Μοσκοβισί σχολίασε με θετικό τρόπο την πρωτοβουλία των 36 βουλευτών, επισημαίνοντας ότι «χτύπησαν την πόρτα μου, τόσο το καλύτερο...Η Ευρωπαϊκή Επιτροπή δεν θα υπεκφύγει, οφείλουμε να διαδραματίσουμε τον ρόλο μας του έντιμου μεσολαβητή, φορέα ελπίδας για την Ελλάδα».\nΤι λένε στην επιστολή οι 36 ευρωβουλευτές\nΟι 36 ευρωβουλευτές είναι από δέκα χώρες της ΕΕ, κυρίως από τις νότιες χώρες της Ένωσης. Δεκατρείς είναι Γάλλοι και 2 είναι Γερμανοί.\nΔΝΤ ΕΥΡΩΠΑΪΚΗ ΕΠΙΤΡΟΠΗ ΠΙΕΡ ΜΟΣΚΟΒΙΣΙ


ή ακαδημαϊκός; Ασφάλεια στο διαδίκτυο - PDF\nή ακαδημαϊκός; Ασφάλεια στο διαδίκτυο\nDownload "ή ακαδημαϊκός; Ασφάλεια στο διαδίκτυο"\n1 ΤΕΥΧΟΣ 6, ΜΑΡΤΙΟΣ 2012 Είστε απόφοιτος ή ακαδημαϊκός; Ασφάλεια στο διαδίκτυο Ο ΠΑΝΤΕΛΗΣ ΒΟΥΛΓΑΡΗΣ στο Πανεπιστήμιο Κύπρου\n2 Μια μοναδική ευκαιρία για Ηγέτες με Όραμα Μεταπτυχιακό πρόγραμμα στη Διοίκηση Επιχειρήσεων (MBA) Μερικής φοίτησης για επαγγελματίες, στην Αγγλική και Ελληνική γλώσσα Πλήρους φοίτησης, στην Αγγλική Για πληροφορίες επικοινωνήστε με το Αιτήσεις γίνονται δεκτές μέχρι τις 16 Απριλίου\n3 απόφοιτος Περιοδική Έκδοση του Πανεπιστημίου Κύπρου Τεύχος 7ο, Μάρτιος 2012 Το περιοδικό διευθύνεται από συντακτική επιτροπή. Σε αυτό το τεύχος Πρόεδρος: Επίκ. Καθηγητής Μάριος Θεοδοσίου Συντακτική Επιτροπή: Επικ. Καθηγητής Κων/τίνος Κωσταρέλος Επίκ. Καθηγήτρια Ελένη Λοΐζου Επίκ. Καθηγητής Δημήτρης Πορτίδης Λέκτορας Βάσος Βασιλείου Μαρίζα Λαμπίρη, Υπεύθυνη του Γραφείου Αποφοίτων Πάμπος Χαραλάμπους, Πρόεδρος του Συνδέσμου Αποφοίτων Μενέλαος Μενελάου, Αντιπρόεδρος του Συνδέσμου Αποφοίτων Στέλιος Μάτσης, Εκπρ. Τύπου Συνδέσμου Αποφοίτων Δώρος Θεοδώρου, Υπ. Δ.Σ. Συνδέσμου Αποφοίτων Υπεύθυνη ύλης, επιμέλεια έκδοσης: Μαρίζα Λαμπίρη, Λειτουργός Πανεπιστημίου, Πρυτανεία Επιμέλεια κειμένων: Λάκης Ζαβαλλής Γραφικά: NickoZ Limited Εκτύπωση: J. G. Cassoulides Ltd. Διεύθυνση Επικοινωνίας: Γραφείο Αποφοίτων Πανεπιστήμιο Κύπρου Τ.Θ , 1678 Λευκωσία, Κύπρος Τηλέφωνο: Τηλεομοιότυπο: Ηλ. ταχυδρομείο: ISSN Επιτρέπεται κάθε αναδημοσίευση με υποχρέωση αναφοράς του περιοδικού ως πηγής. Κείμενα για δημοσίευση γίνονται δεκτά, εφόσον είναι ενυπόγραφα και εγκρίνονται από τη συντακτική επιτροπή. Όλες οι απόψεις που εκφράζονται στα ενυπόγραφα άρθρα δεν εκφράζουν απαραίτητα και τη γνώμη του περιοδικού. Κείμενα που αποστέλλονται προς δημοσίευση δεν επιστρέφονται, ανεξάρτητα από τη δημοσίευση ή μη. Το περιοδικό διατηρεί το δικαίωμα να περικόπτει τις επιστολές που δημοσιεύονται με την προϋπόθεση ότι δεν μεταβάλλει το νόημά τους. Ο Παντελής Βούλγαρης στο Πανεπιστήμιο 3 Τελετή θεμελίωσης του Κέντρου Πληροφόρησης - Βιβλιοθήκης Στέλιος Ιωάννου 4 Η πολιτική παράδοση της χαρακτικής 6 Ετήσια διάλεξη στη μνήμη Ντίνου Λεβέντη 6 H στρατηγική θέση της Κύπρου 7 Η πρώτη δημόσια διάλεξη εκπροσώπου της Noble Energy 8 Απονομή του Βραβείου του Πανεπιστημίου Κύπρου 9 Ο Πουλτσινέλα και το γελαστό δάσος 10 Χριστουγεννιάσματα και καλαντίσματα 11 Αφιέρωμα: Είστε απόφοιτος ή ακαδημαϊκός; 12 Ομάδας φοιτητών της Νομικής σε παγκόσμιο διαγωνισμό 20 Νέο Μεταπτυχιακό Πρόγραμμα «Σπουδές Φύλου» 20 Ωκεανογραφικό Κέντρο του Πανεπιστημίου Κύπρου 21 Διάκριση Τμήματος Αρχιτεκτονικής 22 Χρυσό μετάλλιο αριστείας 22 Διεθνείς διακρίσεις αποφοίτων 23 Διάκριση στο Lloyd s Science of Risk Prize 23 Γεώργιος Ξενής: βραβείο της Ακαδημίας Αθηνών 24 Αξιοποίηση της εμπειρογνωμοσύνης του Πανεπιστημίου 24 ΝΗΡΕΑΣ 25 Κέντρο Εφαρμοσμένης Νευροεπιστήμης 25 Βιοϊατρικής Τεχνολογία 26 Human Rights and Violent Behavior 27 Κυπριακά οινοποιεία 28 Συντήρηση των Ψηφιδωτών 29 Ασφάλεια στο διαδίκτυο 30 Η απαξίωση του διδακτορικού του Πανεπιστημίου Κύπρου 34 1\n4 Σε αυτό το τεύχος Θα βρείτε ένα μικρό αφιέρωμα για τους απόφοιτους του Πανεπιστημίου Κύπρου που εργοδοτούνται πλέον από το ίδρυμα ως ακαδημαϊκό ή ερευνητικό προσωπικό. Ευχαριστούμε θερμά όλους όσοι ανταποκρίθηκαν στο κάλεσμά μας και μας έδωσαν κάποιες βασικές πληροφορίες για τον εαυτό τους (σελ. 12). Στο τεύχος αυτό, θα διαβάσετε επίσης μια πολύ ενδιαφέρουσα συνέντευξη που παραχώρησε στον Επίκουρο Καθηγητή του Τμήματος Πληροφορικής κ. Βάσο Βασιλείου, η συντονίστρια της Γραμμής Βοήθειας κ. Ηλιάδα Σπύρου, για το Κυπριακό Κέντρο Ασφαλούς Διαδικτύου και τις υπηρεσίες του. Από τις σελίδας του 6ου τεύχους, θα ενημερωθείτε για τις σημαντικές εκδηλώσεις που πραγματοποιήθηκαν τους περασμένους μήνες στο Πανεπιστήμιο, για επιτεύγματα μελών του ακαδημαϊκού προσωπικού και των φοιτητών μας καθώς και νέα που αφορούν τους απόφοιτους. Μην ξεχνάτε να ενημερώνετε τα στοιχεία σας είτε ηλεκτρονικά (www.ucy.ac.cy/alumni) ή αποστέλλοντας την αίτηση στο πίσω μέρος του περιοδικού και να μας στέλνετε τις προτάσεις σας για μελλοντικές εκδηλώσεις, παραστάσεις, συνεστιάσεις, διαλέξεις, κ.ά. που θα θέλατε να οργανώσει το Γραφείο Αποφοίτων. Εύχομαι σε όλους σας καλή ανάγνωση! Μαρίζα Λαμπίρη, Υπεύθυνη του Γραφείου Αποφοίτων University-of-Cyprus-Alumni-Απόφοιτοι-του-Πανεπιστημίου-Κύπρου 2 απόφοιτος\n5 Ο Έλληνας Σκηνοθέτης Παντελής Βούλγαρης στο Πανεπιστήμιο για τη Γιορτή των Γραμμάτων Κατάμεστη ήταν η Αίθουσα Τελετών του Πανεπιστημίου Κύπρου κατά την τελετή της Γιορτής των Γραμμάτων, όπου φιλοξενούμενος του Πανεπιστημίου ήταν ο διεθνούς φήμης Έλληνας σκηνοθέτης Παντελής Βούλγαρης. Η Γιορτή των Γραμμάτων, που διοργανώνεται κάθε χρόνο από το Πανεπιστήμιο Κύπρου στο πλαίσιο των κοινωνικών του δραστηριοτήτων, συνδέθηκε με την Έβδομη τέχνη, διότι και τα δύο αποτελούν μεθόριο στο νόημα εννοιών όπως τα γράμματα, η ιστορία, η τέχνη μπορούν να μείνουν αλώβητα στη μνήμη μας, μόνο όταν τα κρατάμε ζωντανά μέσα από τη διαχρονικότητα του έργου ζωής από ανθρώπους όπως είναι ο Παντελής Βούλγαρης. Διότι, η συλλογική μνήμη μιας ολόκληρης κοινωνίας, εντυπώνεται στα αεικίνητα νερά του πολιτισμού που παράγει. Εισαγωγική ομιλία απηύθυνε ο Πρύτανης, Καθηγητής Κωνσταντίνος Χριστοφίδης, ο οποίος τόνισε ότι μέσα από το έργο του Παντελή Βούλγαρη, του κινηματογραφιστή της μοναξιάς, των χαμένων ελπίδων και των πνιγμένων επιθυμιών, όπως έχει χαρακτηρισθεί από την κριτική, αναδεικνύεται η προσωπικότητα ενός γνήσιου δημιουργού, ενός αυθεντικού διανοούμενου, ο οποίος καταγράφει την αγωνιώδη πορεία της μεταβαλλόμενης ελληνικής κοινωνίας με αυτογνωσία και συναίσθηση του πνευματικού του χρέους, αλλά και με μια μοναδική ευαισθησία προς τους απλούς, καθημερινούς ανθρώπους. Αυτή του η ικανότητα να εισχωρεί στον βαθύτερο πυρήνα της ανθρώπινης συμπεριφοράς, αποκαλύπτοντας τον εσωτερικό κόσμο των ανθρώπων και συνδυάζοντας υψηλή κινηματογραφική αισθητική, με θεματική προσιτή στο πλατύ κοινό, αποτελεί το μεγαλύτερό του χάρισμα, το οποίο και τον ξεχωρίζει από τους ομότεχνούς του. Άλλωστε, είπε ο κ. Χριστοφίδης, δεν είναι διόλου τυχαίο το γεγονός ότι, από τους σκηνοθέτες του νέου ελληνικού κινηματογράφου, ο Παντελής Βούλγαρης είναι εκείνος που επηρέασε περισσότερο τους νεότερους Έλληνες κινηματογραφιστές. Στην ομιλία του με τίτλο, Από το σημειωματάριο ενός σκηνοθέτη, ο Παντελής Βούλγαρης εξέφρασε την επιθυμία να γράψει και να σκηνοθετήσει ταινία για την Κύπρο. Ανέφερε ότι αγαπά την Κύπρο κι ότι στην ταινία του με τίτλο, Βαθιά Ψυχή υπάρχει συμβολική κυπριακή συμμετοχή στην παραγωγή. Κατά τη διάρκεια της εκδήλωσης προβλήθηκαν αποσπάσματα από τις ταινίες: Πέτρινα Χρόνια, Νύφες, και Βαθιά Ψυχή. Επίσης προβλήθηκε απόσπασμα από το ντοκιμαντέρ Το χρονικό της Δικτατορίας , στο οποίο γίνεται αναφορά στην εισβολή και κατοχή της Κύπρου. Ο Σύνδεσμος Αποφοίτων του Πανεπιστημίου Κύπρου προσέφερε το ποσό των 100 προς το Πανεπιστήμιο Κύπρου για κάλυψη μέρος των εξόδων για την ετοιμασία και αποστολή του περιοδικού «ΑΠΟΦΟΙΤΟΣ» προς όλους τους απόφοιτους του Πανεπιστημίου Κύπρου. Το χρηματικό ποσό των 100 δόθηκε προς το Σύνδεσμο από ένα μέλος του, το οποίο ζήτησε να παραμείνει ανώνυμο. Το Δ.Σ. του Συνδέσμου ευχαριστεί θερμά τον ανώνυμο φίλο. εκδηλώσεις 3\n6 Τελετή θεμελίωσης του Κέντρου Πληροφόρησης - Βιβλιοθήκη Λαμπρή ήταν η τελετή της τοποθέτησης του Θεμέλιου Λίθου του Κέντρου Πληροφόρησης - Βιβλιοθήκη «Στέλιος Ιωάννου» που πραγματοποιήθηκε την Παρασκευή, 3 Φεβρουαρίου Τόσο από αρχιτεκτονικής πλευράς όσο και περιεχομένου θα αποτελέσει ένα σημαντικό και ταυτόχρονα ένα πνευματικό στολίδι της χώρας μας. Το Κέντρο Πληροφόρησης - Βιβλιοθήκη «Στέλιος Ιωάννου» αναμένεται να ολοκληρωθεί το Έχει σχεδιαστεί από τον διεθνούς φήμης Γάλλο αρχιτέκτονα Jean Nouvel, ο οποίος εμπνεύστηκε από τη φυσική τοπογραφία και τα χρώματα του τοπίου της Πανεπιστημιούπολης. Όπως έχει σχεδιαστεί, θα εντάξει τη χώρας μας στον παγκόσμιο χάρτη αρχιτεκτονικής. Πρόκειται για ιδιαίτερα μοντέρνο και λειτουργικό κτήριο, που επεκτείνεται κατακόρυφα σε πέντε επίπεδα, συνολικού εμβαδού περίπου 15,700 τ.μ., με τη συλλογή της να ξεπερνά τις εξακόσιες χιλιάδες βιβλία. Θα περιλαμβάνει εκατομμύρια άρθρα περιοδικών σε ηλεκτρονική μορφή, πάνω από σαράντα χιλιάδες τίτλους ηλεκτρονικών βιβλίων και πέραν των δέκα χιλιάδων τίτλων οπτικοακουστικού υλικού. Θα διαθέτει, επίσης, περί τις εννιακόσιες θέσεις μελέτης, οι οποίες θα είναι εξοπλισμένες με σύγχρονα μέσα τεχνολογίας. Ανεγείρεται στα βορειοανατολικά της Πανεπιστημιούπολης στην Αγλαντζιά, στη λεγόμενη πρώτη ζώνη, που περιλαμβάνει τα κτήρια της Κεντρικής Διοίκησης, των Κοινωνικών Δραστηριοτήτων και του Αθλητικού Κέντρου. Οι εργασίες ανατέθηκαν στην Κοινοπραξία J & P και J & P Avax Joint Ventures-Stelios Ioannou Library έναντι του ποσού των 27,7 εκ. ευρώ. Οικογένεια Ιωάννου Το μεγαλεπήβολο έργο δεν θα ήταν εφικτό να γίνει πραγματικότητα χωρίς την πολύτιμη βοήθεια της αείμνηστης Έλλης Ιωάννου, η οποία δώρισε στο Πανεπιστήμιο Κύπρου το ποσό των 8 εκ. ευρώ στη μνήμη του συζύγου της Στέλιου Ιωάννου. Οι δωρητές ανέλαβαν επίσης και τη δαπάνη της αμοιβής του αρχιτέκτονα, η οποία ανέρχεται στα 1.6 εκ. ευρώ. Φανερά συγκινημένος ο κ. Δάκης Ιωάννου, γιός των αείμνηστων Στέλιου και Έλλης Ιωάννου, δήλωσε ότι η ζωή και η μάθηση αποτέλεσαν πρωταρχικό μέλημα για τους γονείς του. Όπως ανέφερε ο κ. Ιωάννου, η ζωή και η μάθηση πρυτανεύουν σήμερα στη δωρεά για την ανέγερση του Κέντρου Πληροφόρησης - Βιβλιοθήκη «Στέλιος Ιωάννου», σημειώνοντας ότι «πρόκειται για την υλοποίηση ενός οράματος στο οποίο πίστεψαν οι γονείς μας, με στόχο την προαγωγή της γνώσης, της μάθησης, της συνεργασίας, της παιδείας και εντέλει της ίδιας της ζωής». «Η ζωή», πρόσθεσε ο κ Ιωάννου, «είναι ένα πέρασμα και αυτό που μετρά είναι τι αφήνεις πίσω σου». Πρόεδρος της Δημοκρατίας Ο Πρόεδρος της Δημοκρατίας, αναφερόμενος στη σημαντική δωρεά της αείμνηστης Έλλης Ιωάννου, δήλωσε ότι την κατατάσσει στον κατάλογο των εθνικών ευεργετών της χώρας μας, ευχόμενος η πράξη της να βρει μιμητές. Η πολιτεία επενδύει πολλά στη μόρφωση των νέων μας και στην παιδεία του τόπου γενικότερα για τη βελτίωση και την αναβάθμιση του εκπαιδευτικού μας συστήματος, τόνισε ο Πρόεδρος Χριστόφιας, υποδεικνύοντας πως παρά την ανάγκη για οικονομική περισυλλογή, το όραμα, οι στόχοι, οι σκοποί και οι άξονες της κυβερνητικής πολιτικής δεν αναστέλλονται. Ο Πρόεδρος της Δημοκρατίας υπογράμμισε παράλληλα το σημαντικό ρόλο που θα επιτελέσει το Κέντρο Πληροφόρησης - Βιβλιοθήκη «Στέλιος Ιωάννου» για την παιδεία και την κοινωνία ευρύτερα. 4 εκδηλώσεις απόφοιτος\n7 Στέλιος Ιωάννου Πρύτανης Στη μεγάλη σημασία που έχει το Κέντρο Πληροφόρησης αναφέρθηκε ο Πρύτανης του Πανεπιστημίου Κύπρου, Καθηγητής Κωνσταντίνος Χριστοφίδης, τόσο για το Πανεπιστήμιο όσο και την πανεπιστημιακή και ερευνητική κοινότητα. Είναι η πρώτη βιβλιοθήκη τέτοιας εμβέλειας σε όλη την ιστορία του νησιού, τόσο ως σύλληψη, κτήριο και περιεχόμενο, όσο και ως λειτουργία και μέγεθος, ανέφερε χαρακτηριστικά, προσθέτοντας ότι χρειαζόμασταν σήμερα μιας τέτοιας εμβέλειας βιβλιοθήκη διότι παρά τη μετάβαση στην εποχή της ηλεκτρονικής πληροφόρησης και των τεχνολογιών, η βιβλιοθήκη παραμένει το ισχυρό σύμβολο της μόρφωσης και της γνώσης. Πρόκειται, κατέληξε ο Πρύτανης, για μια παρακαταθήκη για τις επερχόμενες γενιές και ένα έργο που εξασφαλίζει τους στόχους του Πανεπιστημίου και διασφαλίζει την οντότητά του. Ο Πρύτανης κλείνοντας την ομιλία του, ευχαρίστησε εκ μέρους της Πανεπιστημιακής κοινότητας τόσο την οικογένεια Ιωάννου για την ευγενή δωρεά και την πολύτιμή τους αρωγή, όσο και την Πολιτεία για την ουσιαστική και συνεχή υποστήριξή της προς το Πανεπιστήμιο από το 1992 μέχρι σήμερα. Πρόεδρος του Συμβουλίου Από την πλευρά του, ο Πρόεδρος του Συμβουλίου του Πανεπιστημίου Κύπρου, κ. Χάρης Χαραλάμπους, ανέφερε ότι το κτήριο της υπό ανέγερση πανεπιστημιακής βιβλιοθήκης ως ενιαία οντότητα διασφαλίζει την ενοποίηση και αξιοποίηση των σύγχρονων ηλεκτρονικών μέσων, τα οποία χρησιμοποιούνται από τη Βιβλιοθήκη, την Υπηρεσία Πληροφορικών Συστημάτων και το Κέντρο Γλωσσών. Δικαιολογημένη είναι η ευφορία που επικρατεί στην πανεπιστημιακή κοινότητα, κατέληξε ο κ. Χαραλάμπους, γιατί το έργο αυτό θεωρείται από όλους ως η πιο σημαντική προτεραιότητα, παρά τις επιμέρους μεγάλες κτηριακές και άλλες ανάγκες που έχουν οι Σχολές και τα Τμήματα. Αξίζει να σημειωθεί ότι το περιεχόμενο της φιάλης που τοποθετήθηκε κάτω από το θεμέλιο λίθο του Κέντρου Πληροφόρησης - Βιβλιοθήκη «Στέλιος Ιωάννου», αποτέλεσαν η κτητορική πράξη που υπέγραψε ο Πρόεδρος της Δημοκρατίας, αποκόμματα από τις ημερήσιες εφημερίδες, μερικά κέρματα καθώς και η σχετική έκδοση που αφορά στη θεμελίωση του Κτηρίου. εκδηλώσεις 5\n8 Η ΠΟΛΙΤΙΚΗ ΠΑΡΑΔΟΣΗ ΤΗΣ ΧΑΡΑΚΤΙΚΗΣ Δωρεά δώδεκα χαρακτικών έργων στο Πανεπιστήμιο Το Πανεπιστήμιό μας πλησιάζει όλο και περισσότερο στην επίτευξη του στόχου της δημιουργίας μιας δικής του αξιόλογης πινακοθήκης με έργα των σημαντικότερων Κυπρίων ζωγράφων, γλυπτών, χαρακτώνεκπροσώπων όλων των καλλιτεχνών τάσεων και τεχνοτροπιών. Αυτό τόνισε, μεταξύ άλλων, ο Πρύτανης του Πανεπιστημίου Κύπρου, Καθηγητής Κωνσταντίνος Χριστοφίδης, στην εκδήλωση που πραγματοποιήθηκε στις 26 Μαΐου 2011 στην Πανεπιστημιούπολη με την ευκαιρία της δωρεάς δώδεκα έργων χαρακτικής εκ μέρους της νεοσύστατης Εταιρείας «Κύπριοι Χαράκτες». Ο κ. Χριστοφίδης ανέφερε ότι η Χαρακτική είναι μία τέχνη ιδιόμορφη, έχοντας το δικό της εικαστικό αλφαβητάρι και από την φύση της κατ εξοχήν λαϊκή και επινοημένη για τις πλατιές μάζες μια και η δυνατότητα δημιουργίας πολλών αντιτύπων του ίδιου έργου καθηλώνει την τιμή τους συγκριτικά με άλλες μορφές τέχνης, καθιστώντας την πιο προσιτή στην ευρεία μάζα των φιλότεχνων. Κύριος ομιλητής στην εκδήλωση ήταν ο διευθυντής του Τομέα Χαρακτικής στην Ανωτάτη Σχολή Καλών Τεχνών της Αθήνας, Καθηγητής Μιχάλης Αρφαράς, ο οποίος μέσα από τη διάλεξή του με τίτλο, «Η πολιτική παράδοση της χαρακτικής», ανέφερε μεταξύ άλλων ότι οι Τέχνες και οι Επιστήμες αποτελούν την πεμπτουσία μίας κοινωνίας που αναπτύσσεται και διαπρέπει. Χαιρετισμό εκ μέρους των Κυπρίων Χαρακτών απηύθυνε ο κ. Ευκλείδης Παπαδόπουλος, ο οποίος δήλωσε ότι είναι τιμή που δώδεκα έργα Κυπρίων της Εταιρείας «Κύπριοι Χαράκτες» θα αναρτηθούν σε διάφορους χώρους του Πανεπιστημίου Κύπρου. Το κοινό είχε την ευκαιρία να δει όλα τα έργα, τα οποία φιλοξενήθηκαν στην έκθεση που ακολούθησε. Ετήσια διάλεξη στη μνήμη Ντίνου Λεβέντη Με ιδιαίτερη επιτυχία πραγματοποιήθηκε η Όγδοη Ετήσια Διάλεξη εις Μνήμην Ντίνου Λεβέντη στο πλαίσιο των εορτασμών για την Ημέρα της Ευρώπης, στις 16 Μαίου 2011, στην Αίθουσα Τελετών του Πανεπιστημίου Κύπρου. Κεντρικός ομιλητής της διάλεξης ήταν ο Ομότιμος Καθηγητής του Εθνικού Μετσόβιου Πολυτεχνείου και Πρόεδρος της Επιτροπής Συντηρήσεως Μνημείων Ακρόπολης, Χαράλαμπος Μπούρας, ο οποίος παρουσιάζοντας πλούσιο φωτογραφικό υλικό από την Ακρόπολη εστίασε στην υπεύθυνη εργασία για την συντήρηση, την αποκατάσταση, την αναστήλωση και την προβολή της Ακροπόλεως και των μνημείων. Στη διάλεξη αναδείχθηκαν η δεοντολογία και η ηθική που πρέπει να χαρακτηρίζουν εργασίες διατήρησης ιστορικών μνημείων. Χαιρετισμό στη διάλεξη απηύθυνε ο Πρύτανης του Πανεπιστημίου Κύπρου, Καθηγητής Κωνσταντίνος Χριστοφίδης, ο οποίος αφού πρώτα απέδωσε φόρο τιμής στον Ντίνο Λεβέντη και την οικογένεια Λεβέντη για την ανιδιοτελή τους προσφορά στη κοινωνία και το Πανεπιστήμιο Κύπρου, ανέδειξε στη συνέχεια τη διαχρονικότητα των μνημείων της Ακρόπολης, λέγοντας χαρακτηριστικά: «Υπήρξαν πρότυπα, επειδή υπήρξαν πρωτότυπα, κι απέκτησαν διάρκεια μέσα στο χρόνο, επειδή η ικανότητα όσων εμπνεύσθηκαν την αρχιτεκτονική τους δομή και το γλυπτό διάκοσμο, και επειδή η ταχύτητα της εκτέλεσης από τους τεχνίτες τους προσέδωσαν τη δύναμη του κλασσικού, του ανεπανάληπτου». Χαράλαμπος Μπούρας 6 εκδηλώσεις απόφοιτος\n9 Επιφανείς ακαδημαϊκοί μίλησαν για τη στρατηγική θέση της Κύπρου Πραγματοποιήθηκε με επιτυχία η ημερίδα που διοργάνωσε το Πανεπιστήμιο Κύπρου και το Τμήμα Κοινωνικών και Πολιτικών Επιστημών με τίτλο: «Η Κύπρος ανάμεσα στην Ευρώπη και τη Μέση Ανατολή». Όπως τόνισε στο χαιρετισμό του ο Πρύτανης, Καθηγητής Κωνσταντίνος Χριστοφίδης, το Πανεπιστήμιο Κύπρου μπροστά στις τρέχουσες οικονομικές, πολιτικές, γεωπολιτικές και ενεργειακές εξελίξεις πιστοποιεί και πάλι την ενεργό παρουσία, του επιδιώκοντας να προβληματίσει, να αφυπνίσει και να κεντρίσει την κοινωνία και την Πολιτεία, αναδεικνύοντας την ανάγκη συνεχούς και μεθοδικής εργασίας με στόχο τη σωστή διαχείριση των πολυδιάστατων ζητημάτων που αντιμετωπίζει η Κύπρος. Την εκδήλωση χαιρέτισε και η Υπουργός Εξωτερικών Δρ Ερατώ Κοζάκου Μαρκουλλή, η οποία επεσήμανε τις ενέργειες του Υπουργείου Εξωτερικών για την εμπέδωση του σημαντικού ρόλου που μπορεί να διαδραματίσει η Κύπρος. Στην ομιλία του με θέμα «Ανάμεσα και μεταξύ: πλαίσια, ρίσκα και ευκαιρίες στην κυπριακή διπλωματία», ο Robert Holland, Επισκέπτης Καθηγητής στο Κέντρο Ελληνικών Σπουδών στο King s College του Λονδίνου, επικεντρώθηκε στην αστάθεια της Ευρώπης. Ανέφερε χαρακτηριστικά: «Για ποια Ευρώπη μπορεί να μιλούμε; Τη διευρυμένη Ευρωπαϊκή Ένωση; Την ευρωζώνη με αβέβαιη τη μακροπρόθεσμη συμμετοχή σε αυτήν; μία πολυεπίπεδη, και πολλών ταχυτήτων Ευρώπη; Ή απλά μια εύθραυστη νοτιοανατολική Ευρώπη, συμπεριλαμβανομένων των Δυτικών Βαλκανίων που εξακολουθούν να υποφέρουν από περιοδικές εντάσεις και μια οικονομικά κακοποιημένη Ελλάδα; Οι τρόποι με τους οποίους η Κύπρος θα συσχετιστεί με τις διαφορετικές και μεταβαλλόμενες ευρωπαϊκές πραγματικότητες είναι ζωτικής σημασίας». Το ζητούμενο κατέληξε είναι η προσαρμογή της Κύπρου στο συνεχώς μεταβαλλόμενο περιβάλλον ούτως ώστε να διασφαλίσει με το καλύτερο δυνατό τρόπο τα συμφέροντα του νησιού. Ο Επίτιμος Συνεργάτης του St Antony s College στην Οξφόρδη, κ. Richard Clogg, στην ομιλία του με θέμα «Η παρουσία των βρετανικών στρατευμάτων στην Κύπρο: 50 χρόνια τώρα», εξέφρασε την έκπληξή του για την περιορισμένη πολιτική προτεραιότητα που δίνουν στις Βάσεις τα κόμματα στην Κύπρο. Εστίασε δε στη σημασία των βρετανικών βάσεων για την αμυντική πολιτική του Ηνωμένου Βασιλείου. Κατά την ομιλία του διαφάνηκε ότι περαιτέρω αποσταθεροποίηση της πολιτικής κατάστασης στην Μέση Ανατολή θα συντελέσει στην αναβάθμιση της σημασίας των Βάσεων για τους στρατιωτικούς σχεδιασμούς του Ηνωμένου Βασιλείου και Ηνωμένων Πολιτειών Αμερικής. Τους ομιλητές παρουσίασε ο Αναπληρωτής Καθηγητής του Τμήματος Κοινωνικών και Πολιτικών Επιστημών Κυριάκος Δημητρίου και την εκδήλωση συντόνισε ο Καθηγητής του Τμήματος Κοινωνικών και Πολιτικών Επιστημών Κώστας Μ. Κωνσταντίνου Χορηγός επικοινωνίας της ημερίδας ήταν η εφημερίδα «ΠΟΛΙΤΗΣ» εκδηλώσεις 7\n10 Η πρώτη δημόσια διάλεξη εκπροσώπου της Noble Energy στην Κύπρο Στο Πανεπιστήμιο Κύπρου παρουσίασε το προφίλ της Noble Energy την Τρίτη, 1 Νοεμβρίου 2011, ο κ. John Tomich, Διευθυντής της Noble στην Κύπρο. Πρόκειται για την εταιρεία που έχει αναλάβει να επιτελέσει τη γεώτρηση για εξεύρεση φυσικού αερίου στο οικόπεδο 12 της Κυπριακής ΑΟΖ της Κύπρου. Ο Κοσμήτορας της Πολυτεχνικής Σχολής του Πανεπιστημίου Κύπρου, Καθηγητής Πάνος Παπαναστασίου, παρουσίασε τον ομιλητή και συντόνισε τη διάλεξη. Στο χαιρετισμό της διάλεξης με θέμα: «Noble Energy`s Project in Cyprus», ο Πρύτανης του Πανεπιστημίου Κύπρου, Καθηγητής Κωνσταντίνος Χριστοφίδης, ανέφερε ότι η ενεργειακή στρατηγική που θα ακολουθήσουμε σήμερα θα καθορίσει το πολιτικο-οικονομικό μας μέλλον. Χαρακτηρίζοντας τις εργασίες εξεύρεσης φυσικού αερίου ως ένα μεγάλο κεφάλαιο της νεώτερης ιστορίας του τόπου, τόνισε ότι το Πανεπιστήμιο Κύπρου, ως ένας ταπεινός καταλύτης της κυπριακής κοινωνίας, θα ενδιατρίψει με σοβαρότητα και διαφάνεια, προσκαλώντας εμπειρογνώμονες, τόσο από την Κύπρο, όσο και από το διεθνή χώρο, έτσι ώστε η κυπριακή κοινωνία και οι πολιτικές δυνάμεις να πληροφορηθούν πληρέστερα για τις προεκτάσεις και τις διαστάσεις αυτού του κεφαλαίου. Ο κύριος Tomich, αφού παρουσίασε το πλούσιο χαρτοφυλάκιο και τη δράση της Noble ανά τον κόσμο, προχώρησε σε μία ανάλυση των δραστηριοτήτων της εταιρείας στην Ανατολική Μεσόγειο. Στην παρουσίασή του εξέφρασε την πεποίθηση ότι η Κύπρος μπορεί να διαδραματίσει ρόλο κλειδί στον ενεργειακό παγκόσμιο χάρτη. Περαιτέρω υπέδειξε την περιοχή του Βασιλικού ως ενεργειακό κέντρο για δημιουργία τερματικού υγροποιημένου φυσικού αερίου (LNG), λέγοντας ότι κατά την κρίση της Noble το LNG είναι η πιο επαρκής και ευέλικτη λύση για την εμπορευματοποίηση φυσικού αερίου που βρίσκεται σε βαθιά νερά. Υπέδειξε την μέθοδο αυτή, επειδή επιτρέπει στον παραγωγό να πουλά το φυσικό αέριο στις καλύτερες τιμές, χωρίς να περιορίζεται από την καθορισμένη πορεία ενός αγωγού. Ολοκληρώνοντας, παρουσίασε τα πλεονεκτήματα ενός τεράστιου ενεργειακού έργου για την Κύπρο από την ενδεχόμενη εξεύρεση φυσικού αερίου στο οικόπεδο 12 ή/και από την εισαγωγή φυσικού αερίου από το οικόπεδο Λεβιάθαν. Εξέφρασε την άποψη ότι το φυσικό αέριο θα παρέχει ασφαλή και με σημαντικά μειωμένο κόστος ενέργεια στην εγχώρια κυπριακή αγορά. Πρόσθεσε ότι το φυσικό αέριο θα προσφέρει καθαρή ενέργεια για την εγχώρια παραγωγή ηλεκτρισμού, ενώ αναφέρθηκε και στα σημαντικά έσοδα που θα καρπωθεί η Κυπριακή Δημοκρατία για δεκαετίες από το έργο αυτό: «Αυτή θα μπορούσε να είναι η μεγαλύτερη εσωτερική επένδυση στην ιστορία της Κύπρου» καθώς θα χρειαστεί να δαπανηθούν περισσότερα από 10 δισεκατομμύρια αμερικάνικα δολάρια για την ανάπτυξη του πεδίου, των αγωγών στην ακτή της Κύπρου και του τερματικού LNG. Παρουσίασε ακόμη τα οικονομικά πλεονεκτήματα που προκύπτουν από την ανάπτυξη επιχειρηματικών δραστηριοτήτων και την τόνωση της απασχόλησης, καθώς θα προκύψουν ανάγκες για νέες θέσεις εργασίας, τόσο βραχυπρόθεσμα για την κατασκευή του έργου, όσο και μακροπρόθεσμα για την εργοδότηση εξειδικευμένου προσωπικού. Χορηγός επικοινωνίας ήταν το περιοδικό InBusiness. 8 εκδηλώσεις απόφοιτος\n11 Απονομή του Βραβείου του Πανεπιστημίου Κύπρου Αριστείδης Κουδουνάρης Με μεγάλη επιτυχία πραγματοποιήθηκε στην κατάμεστη αίθουσα τελετών του Πανεπιστημίου Κύπρου η τελετή απονομής του «Βραβείου του Πανεπιστημίου Κύπρου για την προσφορά στην κοινωνία και τον πολιτισμό». Στην εκδήλωση, η οποία πραγματοποιήθηκε στις 18 Φεβρουαρίου 2011, τιμήθηκαν για τη δράση τους το Ίδρυμα «Σοφία για τα παιδιά» και ο ιστοριοδίφης-ερευνητής Αριστείδης Κουδουνάρης. Χρέη Τελετάρχη ανέλαβε ο Αντιπρύτανης Διεθνών Σχέσεων, Οικονομικών και Διοίκησης του Πανεπιστημίου, Καθηγητής Μάριος Μαυρονικόλας. Όπως ανέφερε στην ομιλία του ο Πρύτανης, Καθηγητής Κωνσταντίνος Χριστοφίδης, το ίδρυμα «Σοφία για τα παιδιά» βραβεύεται επειδή επιτελεί ανθρωπιστικό έργο, τοποθετώντας την Κύπρο ανάμεσα στις προηγμένες χώρες, οι οποίες έχουν τη δυνατότητα, την ευαισθησία και την ικανότητα να συμβάλλουν στην καταπολέμηση μιας από τις μεγαλύτερες μάστιγες του πλανήτη, αυτήν της πείνας. Στη συνέχεια ο Πρύτανης αναφέρθηκε στον ιστοριοδίφη Αριστείδη Κουδουνάρη, στον οποίον απονεμήθηκε επίσης το Βραβείο του Πανεπιστημίου Κύπρου για την υποδειγματική συγγραφική εργασία του στη σύνταξη του έργου «Βιογραφικόν Λεξικόν Κυπρίων », καθώς και για τη συνολική του προσφορά στην καλλιέργεια της ιστοριογραφικής παραγωγής της Κύπρου. Η τελετή ολοκληρώθηκε με την ανάγνωση σχετικού ψηφίσματος από τον Πρόεδρο του Συμβουλίου του Πανεπιστημίου Κύπρου, κ. Χάρη Χαραλάμπους και την παράδοση της αντίστοιχης περγαμηνής και του μεταλλίου του Πανεπιστημίου Κύπρου, στο οποίο αναγράφεται η φράση «ΝΟΕΡΟC ΚΑΙ ΕΜΨΥΧΟC ΕCΤΙΝ Ο ΚΟCΜΟC». Μαρίνα Σιακόλα εκδηλώσεις 9 9\n12 Ο Πουλτσινέλα και το γελαστό δάσος στο Πανεπιστήμιο Κύπρου Την παιδική θεατρική παράσταση Ο Πουλτσινέλα και το γελαστό δάσος παρουσίασε το Γραφείο Αποφοίτων το Πανεπιστημίου Κύπρου για τους μικρούς του φίλους την Κυριακή, 29 Μαΐου 2011, στην Αίθουσα Τελετών (Καλλιπόλεως). Πρόκειται για μία επιτυχημένη ελληνική παιδική θεατρική παραγωγή της ομάδα Μορφές Έκφρασης. Ο Πουλτσινέλα είναι μια μικρή ξύλινη κούκλα που ονειρεύεται να κόψει τα σκοινιά του για να ζήσει ελεύθερος. Ένα μαγικό βράδυ κάνει το όνειρό του πραγματικότητα και ξεκινάει όλο χαρά για την καινούργια του ζωή. Όταν όμως φτάνει στο δάσος, μια δυσάρεστη έκπληξη τον περιμένει Η παράσταση διδάσκει στα παιδιά την έννοια της ελευθερίας, αλλά και της υπευθυνότητας που συνεπάγεται αυτή, τονίζει ιδιαίτερα την έννοια της φιλίας και της αγάπης για τη ζωή, ως αξίες αλλά και ιδέες που αναπτύσσουν την προσωπικότητα του παιδιού και το ωθούν σε εποικοδομητικές για το σύνολο πράξεις. Ο Πουλτσινέλα είναι μια παράσταση πλημμυρισμένη από μουσικά ερεθίσματα εμπνευσμένα κατά ένα μέρος από τον μεγάλο μουσικοπαιδαγωγό Carl Orff. Τα κείμενα της παράστασης περιβάλλονται από τραγούδια με αποκλειστικά ζωντανή μουσική από όργανα όπως: ακορντεόν, τσέλο, κιθάρα, πιάνο, μεταλλόφωνα, ξυλόφωνα, κ.λπ. Φωτογραφίες από την παράσταση μπορείτε να δείτε στην ιστοσελίδα του Γραφείου Αποφοίτων 10 εκδηλώσεις απόφοιτος\n13 Χριστουγεννιάσματα και καλαντίσματα Παιδική μουσικοθεατρική παράσταση Ακόμα μία πετυχημένη ελληνική θεατρική παραγωγή παρουσίασε το Πανεπιστήμιο Κύπρου, με τίτλο Χριστουγεννιάσματα και καλαντίσματα. Οι 200 μικροί φίλοι του Πανεπιστημίου, μαζί με τους συνοδούς τους, παρακολούθησαν την παράσταση την Κυριακή, 4 Δεκεμβρίου 2011, στην Αίθουσα Τελετών. Η παράσταση συνδύασε το ζωντανό τραγούδι με το χορό και τη μουσική. Κινήθηκε από την αφήγηση στη θεατρική δράση και μετέφερε μύθους άγνωστους στα παιδιά σχετικά με τον Άγιο Βασίλη, τους καλικάντζαρους και τα μαγικά δρώμενα κατά τη διάρκεια των Χριστουγέννων. Το έργο διαδραματίζεται την παραμονή των Χριστουγέννων, όταν τα παιδιά βγαίνουν κατά το έθιμο να πούνε τα κάλαντα σε μια πόλη που έχει χάσει τη μαγεία της. Τότε, εμφανίζεται μπροστά τους ένα πλάσμα αλλόκοτο, φερμένο από μια άλλη εποχή με στεφάνια και ρόδια στα μαλλιά, κουδούνες και προβιές. Πρόκειται για τον Καλαντομάγο, ο οποίος με λόγια μαγικά παρασύρει τα παιδιά σε ένα αξέχαστο παραμυθένιο ταξίδι στο χρόνο. Διοργανωτής της εκδήλωσης ήταν το Γραφείο Αποφοίτων. Πληροφορίες και φωτογραφίες από την παράσταση μπορείτε να βρείτε στην ιστοσελίδα του Γραφείου: www. ucy.ac.cy/alumni εκδηλώσεις 11\n14 Είστε απόφοιτος ή ακαδημαϊκός; Ή μήπως είστε και τα δύο; Σάββας Γεωργιάδης Σπουδές στο Πανεπιστήμιο: Τμήμα Χημείας/Σχολή Θετικών και Εφαρμοσμένων Επιστημών Αποφοίτησε: 2001 PhD στην Οργανική Χημεία, Harvard University, Cambridge, MA, Η.Π.Α., Πού εργάζεται σήμερα: Λέκτορας στο Τμήμα Χημείας/Σχολή Θετικών και Εφαρμοσμένων Επιστημών Ειδικότητα: Οργανική Σύνθεση, Χημική Βιολογία Ερευνητικά ενδιαφέροντα: Φαρμακευτική χημεία, φυσικά προϊόντα και ανάλογα με φαρμακευτικές ιδιότητες, μόρια-τροποποιητές ενδοκυτταρικών μηχανισμών μετάδοσης σήματος, μόρια-σταθεροποιητές τετραπλών ελικών γουανίνης στο DNA, ανάπτυξη νέας συνθετικής μεθοδολογίας. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Κατενθουσιασμένος που μου δίνεται η ευκαιρία να εκπαιδεύσω τη νέα γενιά φοιτητών του Πανεπιστημίου Κύπρου. Με έντονη συναίσθηση της ευθύνης του να συμβάλλω στη διαμόρφωση των νέων Προγραμμάτων Χημείας σε μια δύσκολη εποχή για τον συγκεκριμένο κλάδο σπουδών. Δημήτρης Ζεϊναλιπούρ Σπουδές στο Πανεπιστήμιο: Τμήμα Πληροφορικής, Σχολή Θετικών και Εφαρμοσμένων Επιστημών Αποφοίτησε: 2000 Ph.D., Πληροφορική και Μηχανική Υπολογιστών, University of California Riverside, Η.Π.Α., M.Sc., Πληροφορική και Μηχανική Υπολογιστών, University of California Riverside, Η.Π.Α., Πού εργάζεται σήμερα: Λέκτορας στο Τμήμα Πληροφορικής, Σχολή Θετικών και Εφαρμοσμένων Επιστημών Ειδικότητα: Διαχείριση Δεδομένων σε Δίκτυα και Συστήματα Ερευνητικά ενδιαφέροντα: Κατανεμημένη Επεξεργασία Επερωτήσεων, Μέθοδοι Αποθήκευσης και Ανάκτησης Δεδομένων σε Δίκτυα Αισθητήρων, Δίκτυα Έξυπνων Κινητών Συσκευών και Συστήματα Ομοτίμων. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Το Πανεπιστήμιο Κύπρου έχει αναπτυχθεί σημαντικά την τελευταία δεκαπενταετία με αποτέλεσμα να έχουμε σήμερα ένα σύγχρονο ερευνητικό και διδακτικό Πανεπιστήμιο με μια νέα συχνότητα σκέψης, νέα κουλτούρα και νέα υπόσταση. Δεν νιώθω να έχω επιστρέψει στο ίδιο Πανεπιστήμιο που άφησα τότε. Παράλληλα, νιώθω μεγάλη υπευθυνότητα για τη πραγμάτωση του κοινού οράματος να οδηγήσουμε το Πανεπιστήμιο μας ακόμη πιο μπροστά. Άντρος Κούρτελλος Σπουδές στο Πανεπιστήμιο: Τμήμα Οικονομικών Αποφοίτησε: 1996 MSc, PhD University of Wisconsin-Madison, Η.Π.Α. Πού εργάζεται σήμερα: Επίκουρος Καθηγητής στο Τμήμα Οικονομικών Ειδικότητα: Οικονομετρία, Οικονομική Ανάπτυξη Ερευνητικά ενδιαφέροντα: Ανάπτυξη και χρηματοοικονομική οικονομετρία, οικονομική ανάπτυξη και μακρο-οικονομία. 12 αφιέρωμα απόφοιτος\n15 Έχετε διερωτηθεί ποτέ πόσοι από τους απόφοιτους τους Πανεπιστημίου Κύπρου εργοδοτούνται τώρα από το ίδρυμα; Μήπως γνωρίζετε ποιοι έχουν επιστρέψει στην alma mater τους ως ακαδημαϊκοί; Στο αφιέρωμα που ακολουθεί σας παρουσιάζουμε κάποιους από τους ακαδημαϊκούς που είναι και απόφοιτοι του Πανεπιστημίου μας. Εκπροσωπούν τη νέα γενιά των ακαδημαϊκών του ιδρύματος και τους ευχαριστούμε που αφιέρωσαν χρόνο για να μας μιλήσουν λίγο για τον εαυτό τους και να φωτογραφηθούν για το περιοδικό μας. της Μαρίζας Λαμπίρη Μάριος Θεοδοσίου Σπουδές στο Πανεπιστήμιο: Τμήμα Δημόσιας Διοίκησης και Διοίκησης Επιχειρήσεων Αποφοίτησε: 1996 Διδακτορικό, University of Wales, Cardiff, Ην. Βασίλειο, Πού εργάζεται σήμερα: Αναπληρωτής Καθηγητής στο Τμήμα Δημόσιας Διοίκησης και Διοίκησης Επιχειρήσεων Ειδικότητα: Μάρκετινγκ Ερευνητικά ενδιαφέροντα: Στρατηγική Μάρκετινγκ/Στρατηγική Διεθνούς Μάρκετινγκ, Διοίκηση Εξαγωγικού Μάρκετινγκ, Διοίκηση Πωλήσεων/Διοίκηση Εξαγωγικών Πωλήσεων. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Νιώθω ιδιαίτερη χαρά αλλά και τιμή να εργάζομαι ως ακαδημαϊκός στο Τμήμα Δημόσιας Διοίκησης και Διοίκησης Επιχειρήσεων, από το οποίο αποφοίτησα. Από την πρώτη μέρα που εξασφάλισα θέση στο Πανεπιστήμιο Κύπρου ως φοιτητής το καλοκαίρι του 1992 το Πανεπιστήμιο Κύπρου αποτελεί ένα σημαντικό κεφάλαιο στη ζωή μου. Ειδικότερα, έχω ζήσει από κοντά την αναπτυξιακή πορεία που ακολούθησε για δύο δεκαετίες το Τμήμα ΔΔΕ και τις προσπάθειες που κατέβαλαν οι πρώην καθηγητές και νυν συνάδελφοί μου για την επίτευξη υψηλών ακαδημαϊκών επιδόσεων τόσο στην έρευνα όσο και στη διδασκαλία. Το Τμήμα χαρακτηρίζεται σήμερα από ένα υψηλό επίπεδο αφοσίωσης στην ακαδημαϊκή αριστεία, για το οποίο θα πρέπει όλοι να αισθάνονται περηφάνια και ικανοποίηση. Χρύσης Γεωργίου Σπουδές στο Πανεπιστήμιο: Τμήμα Μαθηματικών & Στατιστικής, Σχολή Θετικών & Εφαρμοσμένων Επιστημών Αποφοίτησε: 1998 Μάστερ στην Επιστήμη & Μηχανική Υπολογιστών, Μάιος Διδακτορικό στην Επιστήμη & Μηχανική Υπολογιστών, Δεκέμβριος Και τα δύο στο Τμήμα Επιστήμης & Μηχανικής Υπολογιστών, Πανεπιστήμιο Connecticut, Η.Π.Α. Πού εργάζεται σήμερα: Επίκουρος Καθηγητής στο Τμήμα Πληροφορικής Επίκουρος Καθηγητής στο Σχολή Θετικών & Εφαρμοσμένων Επιστημών Ειδικότητα: Κατανεμημένος Υπολογισμός Ερευνητικά ενδιαφέροντα: Παράλληλος και Κατανεμημένος Υπολογισμός, Αλγόριθμοι και Πολυπλοκότητα, Ανοχή Σφαλμάτων και Αξιοπιστία, Αλγοριθμική Θεωρία Παιγνίων Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Το Πανεπιστήμιο Κύπρου μας προσέφερε πολλά ως φοιτητές. Μας παρείχε υψηλού επιπέδου μόρφωση, μας βοήθησε να ωριμάσουμε ως επιστήμονες αλλά και ως άτομα και μας έδωσε τα απαραίτητα εφόδια για να βγούμε στην κοινωνία με αυτοπεποίθηση και με «ανοικτό μυαλό». Νιώθω χαρούμενος που έχω επιστρέψει σε αυτό ως καθηγητής, καθώς μου δίνεται τώρα η ευκαιρία να ξεπληρώσω, έστω και σε κάποιο βαθμό, όσα μου προσέφερε το ίδρυμα. Νιώθω επίσης ένα υψηλό αίσθημα ευθύνης στο να καταφέρω να προσφέρω και εγώ στους φοιτητές μου, εκείνα (ελπίζω και περισσότερα) που μου προσέφεραν οι καθηγητές μου. Τέλος, επιστρέφοντας στο Πανεπιστήμιο Κύπρου, νιώθω ότι έχω επιστρέψει στο σπίτι μου! αφιέρωμα 13\n16 Μιλτιάδης Ελιώτης Σπουδές στο Πανεπιστήμιο: Τμήμα Μαθηματικών και Στατιστικής Αποφοίτησε: 2005 Τμήμα Πολιτικών Μηχανικών Εθνικού Μετσοβίου Πολυτεχνείου, Αθήνα, Ελλάδα, 1991 Department of Aerospace Engineering and Engineering Mechanics, University of Texas στο Austin, Η.Π.Α., Birkbeck College, Πανεπιστήμιο του Λονδίνου, Ην. Βασίλειο, Πού εργάζεται σήμερα: Ειδικός Επιστήμονας (τομέας έρευνας) στο Τμήμα Μαθηματικών και Στατιστικής (παράλληλα με την εργασία μου στο Υπουργείο Εσωτερικών). Ειδικότητα: Εφαρμοσμένα Μαθηματικά. Ερευνητικά ενδιαφέροντα: Αριθμητικές μέθοδοι για διαφορικές εξισώσεις, Αριθμητική Ανάλυση, Υπολογιστική Μηχανική, Θεωρητική και Εφαρμοσμένη Μηχανική. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Νιώθω πολύ μεγάλη χαρά και ικανοποίηση που έχω τη δυνατότητα να συνεχίζω την ερευνητική μου δραστηριότητα στο ίδιο ακαδημαϊκό περιβάλλον, στο οποίο έκανα τις διδακτορικές μου σπουδές. Γιάννος Κατσουρίδης Σπουδές στο Πανεπιστήμιο: Τμήμα Κοινωνικών και Πολιτικών Επιστημών (διδακτορικό) Αποφοίτησε: 2009 ΜΒΑ, Cardiff University, Ην. Βασίλειο. Πού εργάζεται σήμερα: Ειδικός Επιστήμονας στο Τμήμα Κοινωνικών και Πολιτικών Επιστημών Ειδικότητα: Πολιτική Επιστήμη (Πολιτικά Κόμματα) Ερευνητικά ενδιαφέροντα: Πολιτικά Κόμματα και Κομματικά Συστήματα, Εξευρωπαϊσμός (europeanisation) των Πολιτικών Κομμάτων, Διαιρετικές Τομές, Κοινωνία των Πολιτών, Πολιτική Ελίτ, Πολιτική Κουλτούρα, Πολιτικές Ιδεολογίες, Κοινωνικά Κινήματα, Εκλογές και Εκστρατείες, Πολιτικοί Θεσμοί, Κυπριακή Πολιτική. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Είναι ένα πολύ παράξενο, αντιφατικό, αλλά και ωραίο συναίσθημα. Οικειότητα από τη μια, διότι επιστρέφεις στο χώρο από τον οποίο ξεκίνησες την πορεία των σπουδών σου. Ταυτόχρονα, όμως, είναι και η πρόκληση του καινούριου, διότι αυτήν τη φορά επιστρέφεις υπό μια άλλη ιδιότητα. Αυτή τη φορά βρίσκεσαι από την άλλη πλευρά από εκείνη που είχες συνηθίσει. Έλενα Ιωαννίδου Σπουδές στο Πανεπιστήμιο: Τμήμα Επιστημών της Αγωγής Αποφοίτησε: 1996 MA (Ed) Applied Linguistics in Language Teaching, University of Southampton, Ην. Βασίλειο, PhD in Sociolinguistics and Education, University of Southampton, Ην. Βασίλειο, Πού εργάζεται σήμερα: Λέκτορας στο Τμήμα Επιστημών της Αγωγής, Σχολή Κοινωνικών Επιστημών και Επιστημών της Αγωγής, Πανεπιστήμιο Κύπρου Ειδικότητα: Διδακτική του γλωσσικού μαθήματος Ερευνητικά ενδιαφέροντα: Διδακτική της γλώσσας και εφαρμοσμένη γλωσσολογία, γλωσσική εκπαιδευτική πολιτική, γλωσσική διμορφία στην εκπαίδευση, πολυγραμματισμοί και πολυτροπικότητα, σχέση γλώσσας και ταυτότητας, πολυγλωσσία και εκπαίδευση Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Είναι πολύ ωραίο συναίσθημα να επιστρέφεις στο πανεπιστήμιο όπου έκανες τις πρώτες σου σπουδές. Να σεργιανίζεις στους ίδιους διαδρόμους, να μπαίνεις στις ίδιες αίθουσες αλλά να έχεις ένα διαφορετικό πια ρόλο. Νομίζω ότι υπάρχει ένα αίσθημα μετάβασης και εκπλήρωσης κι αυτά τα δύο είναι ωραίο όταν συνυπάρχουν. 14 αφιέρωμα απόφοιτος\n17 Ζαχαρίας Ζαχαρία Σπουδές στο Πανεπιστήμιο: Tμήμα Eπιστημών της Aγωγής Αποφοίτησε: 1997 Πτυχίο Φυσικής. Τμήμα Φυσικής και Αστρονομίας, Rutgers University-New Brunswick, New Jersey, ΗΠΑ M.Α. στη Διδακτική των Φυσικών Επιστημών με έμφαση στην ανάπτυξη αναλυτικών προγραμμάτων στις Φυσικές Επιστήμες και στη διδακτική μεθοδολογία των Φυσικών Επιστημών. Τμήμα Μαθηματικών, Φυσικών Επιστημών και Τεχνολογίας, Columbia University, Νέα Υόρκη, ΗΠΑ. M.Sc. στη Διδακτική των Φυσικών Επιστημών με έμφαση στη Βιολογία και στη διδακτική της Βιολογίας. Τμήμα Μαθηματικών, Φυσικών Επιστημών και Τεχνολογίας, Columbia University, Νέα Υόρκη, ΗΠΑ. M.Phil. στη Διδακτική των Φυσικών Επιστημών με έμφαση στη Φυσική και στη διδακτική της Φυσικής. Τμήμα Μαθηματικών, Φυσικών Επιστημών και Τεχνολογίας, Columbia University, Νέα Υόρκη, ΗΠΑ Ph.D. στη Διδακτική των Φυσικών Επιστημών με έμφαση στη διδακτική της Φυσικής. Τμήμα Μαθηματικών, Φυσικών Επιστημών και Τεχνολογίας, Columbia University, Νέα Υόρκη, ΗΠΑ Πού εργάζεται σήμερα: Αναπλ. Καθηγητής στο Tμήμα Eπιστημών της Aγωγής Ειδικότητα: Διδακτική των Φυσικών Επιστημών Ερευνητικά ενδιαφέροντα: Η χρήση υψηλής τεχνολογίας για υποστήριξη της διδασκαλίας των Φυσικών Eπιστημών, με ειδική αναφορά στις αλληλεπιδραστικές προσομοιώσεις και στα συστήματα πολυμέσων, Η ανάπτυξη πληροφορικά υποστηριζόμενου αναλυτικού προγράμματος, η μοντελοποίηση στην έρευνα και στη διδασκαλία, η χρήση πειραματισμού μέσω διερεύνησης στη διδασκαλία και μάθηση των Φυσικών Επιστημών. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Ικανοποίηση για το ότι μου δίνεται η ευκαιρία να προσφέρω στο πανεπιστήμιο το οποίο μου χάρισε τις πρώτες ακαδημαϊκές μου εμπειρίες, οι οποίες είχαν ουσιαστική συμβολή στη διαμόρφωση της ακαδημαϊκής μου καριέρας. Κωνσταντίνα Καπνίση-Χριστοδούλου Σπουδές στο Πανεπιστήμιο: Τμήμα Χημείας/Σχολή Θετικών και Εφαρμοσμένων Επιστημών Αποφοίτησε: 1999 Διδακτορικό στην Αναλυτική Χημεία, Louisiana State University, Baton Rouge, Louisiana, ΗΠΑ, Μεταδιδακτορική Ερευνήτρια, Rogers NMR Research Center, Τμήμα Ραδιολογίας, Πανεπιστήμιο Τέξας, Southwestern Medical Center, Ντάλλας, Η.Π.Α., Πού εργάζεται σήμερα: Επίκουρη Καθηγήτρια στο Τμήμα Χημείας/Σχολή Θετικών και Εφαρμοσμένων Επιστημών Ειδικότητα: Αναλυτική Χημεία-Ενόργανη Ανάλυση Ερευνητικά ενδιαφέροντα: Ανάπτυξη μεθόδων ηλεκτροφόρησης, χρωματογραφίας και ηλεκτροχρωματογραφίας για βελτιωμένους εναντιομερείς και μη εναντιομερείς διαχωρισμούς διάφορων αναλυτών, Χρήση της συζευγμένης τεχνικής ηλεκτροφόρηση τριχοειδούς-φασματογράφος μάζας (CE-MS) για το διαχωρισμό, την ανίχνευση και την ποσοτικοποίηση διάφορων αναλυτών, Εφαρμογή των βέλτιστων συνθηκών διαχωρισμού σε βιολογικά και φυσικά προϊόντα και σε τρόφιμα, Προσδιορισμός των πιο αποτελεσματικών μεθόδων προετοιμασίας του δείγματος, Σύνθεση, χαρακτηρισμός και χρήση χειρόμορφων ιοντικών υγρών στην ηλεκτροφόρηση τριχοειδούς για επίτευξη καλύτερων διαχωρισμών και καλύτερης αποδοτικότητας, Ποιοτική και ποσοτική ανάλυση εναντιομερών σε βιολογικά δείγματα για σκοπούς κλινικής διάγνωσης. Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Είμαι ενθουσιασμένη και περήφανη που μου δόθηκε η ευκαιρία να προσφέρω στο Πανεπιστήμιο και συγκεκριμένα στο Τμήμα, το οποίο με βοήθησε να αγαπήσω τη Χημεία και να κυνηγήσω το όνειρό μου. αφιέρωμα 15\n18 Σταυρούλα Κοντοβούρκη Σπουδές στο Πανεπιστήμιο: Επιστημών της Αγωγής, Σχολή Κοινωνικών Επιστημών και Επιστημών Αγωγής Αποφοίτησε: 2001 Μεταπτυχιακό στα Αναλυτικά Προγράμματα και Διδασκαλία, Teachers College, Columbia University, Ed.M., Η.Π.Α., Διδακτορικό με κατεύθυνση στην Παιδαγωγική του Γραμματισμού, Teachers College, Columbia University, Ed.D., Η.Π.Α., Πού εργάζεται σήμερα: Λέκτορας στο Επιστημών της Αγωγής, Σχολή Κοινωνικών Επιστημών και Επιστημών Αγωγής Ειδικότητα: Διδακτική Γλωσσικού Μαθήματος Ερευνητικά ενδιαφέροντα: Παιδαγωγική του γραμματισμού και διδακτική του γλωσσικού μαθήματος, αξιοποίηση κοινωνιοπολιτισμικών και μεταδομιστικών θεωριών και ποιοτικής μεθοδολογίας έρευνας για τη διερεύνηση δεξιοτήτων και πρακτικών γραμματισμού, της επιτέλεσης εγγράμματων ταυτοτήτων εντός και εκτός σχολείου, της πολυτροπικότητας στα κείμενα και στην ενασχόληση με αυτά, και της πραγμάτωσης αναλυτικών προγραμμάτων στο γλωσσικό μάθημα. Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Περνώντας από το «Δράξασθε» την πρώτη μέρα των μαθημάτων, ένιωσα ότι ο χρόνος δεν είχε κυλήσει: παρόμοια πρόσωπα, ίδιες πρακτικές, ακόμα και ο ίδιος πίνακας με την κιμωλία στην αίθουσα διδασκαλίας Αυτό δεν μπορούσε παρά να μου προκαλέσει ανάμεικτα συναισθήματα: μια γλυκιά νοσταλγία, την αίσθηση του ανήκειν, και κυρίως την αίσθηση της ευθύνης για να κτίσω σε αυτό που υπάρχει αλλά παράλληλα να συνεισφέρω ουσιαστικά στην (ανα) διαμόρφωση του μέλλοντος αυτού του χώρου. Μαριάννα Κυπριανού Σπουδές στο Πανεπιστήμιο: Τμήμα Αγγλικών Σπουδών Σχολή Ανθρωπιστικών Επιστημών Μεταπτυχιακό (επιπέδου Master) στην Εφαρμοσμένη Γλωσσολογία Αποφοίτησε: 2006 Πτυχίο Αγγλικής Γλώσσας και Φιλολογίας, Εθνικό και Καποδιστριακό Πανεπιστήμιο Αθηνών. Μεταπτυχιακό (επιπέδου Μaster) στις Μεταφραστικές Σπουδές, Πανεπιστήμιο Birmingham, Ην. Βασίλειο. Υποψήφια διδάκτωρ Γλωσσολογίας στο Πανεπιστήμιο Κύπρου (Τμήμα Αγγλικών Σπουδών). Πού εργάζεται σήμερα: Ειδικό Εκπαιδευτικό Προσωπικό στο Κέντρο Γλωσσών, Σχολή Ανθρωπιστικών Επιστημών Ειδικότητα: Διδασκαλία Αγγλικών για Ακαδημαϊκούς Σκοπούς προχωρημένου επιπέδου καθώς και Αγγλικών για Ειδικά Θέματα (Αγγλικά για Μηχανολόγους και Αγγλικά για Νομικούς προχωρημένου επιπέδου). Εποπτεία διδασκαλίας μαθημάτων ΓΛΩ 100 και ΓΛΩ 101. Ερευνητικά ενδιαφέροντα: Εκπαιδευτική τεχνολογία στη διδασκαλία των Αγγλικών, διδασκαλία της προφοράς, ανάπτυξη προγραμμάτων (curriculum development), εφαρμοσμένη γλωσσολογία (applied linguistics), Αγγλικά για Ειδικά Θέματα (English for Specific Purposes). Μάρθα Κωνσταντίνου Σπουδές στο Πανεπιστήμιο: Τμήμα Φυσικής / Σχολή Θετικών και Εφαρμοσμένων Επιστημών Αποφοίτησε: 2003 Διδακτορικές σπουδές στο Πανεπιστήμιο Κύπρου (Τμήμα Φυσικής), Πού εργάζεται σήμερα: Επισκέπτρια Λέκτορας στο Τμήμα Φυσικής, Σχολή Θετικών και Εφαρμοσμένων Επιστημών Ειδικότητα: Θεωρητική Φυσική Ερευνητικά ενδιαφέροντα: Θεωρητική Φυσική Στοιχειωδών Σωματιδίων, Θεωρία Καβαντικών Πεδίων, Κβαντική Χρωμοδυναμική Πλέγματος, Υπολογιστική Φυσική: διαταρακτικοί και μη διαταρακτικοί υπολογισμοί στο πλέγμα Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Η εμπιστοσύνη που μου έχει δείξει το Τμήμα Φυσικής με την ανάθεση της διδασκαλίας προπτυχιακών μαθημάτων με χαροποιεί ιδιαίτερα. Επίσης έχω τη δυνατότητα να προσφέρω στο Τμήμα που με εκπαίδευσε και να μεταφέρω τις γνώσεις και τον ενθουσιασμό για τη Φυσική στους νέους φοιτητές. 16 αφιέρωμα απόφοιτος\n19 Σταυρούλα Κωνσταντίνου Σπουδές στο Πανεπιστήμιο: Τμήμα ΒΝΕΣ, Φιλοσοφική Σχολή Αποφοίτησε: 1996 PhD Βυζαντινή Φιλολογία, Ελεύθερο Πανεπιστήμιο Βερολίνου, Γερμανία, MPhil Ευρωπαϊκή Λογοτεχνία, Πανεπιστήμιο Κέμπριτζ, Ην. Βασίλειο, ΜΑ Βυζαντινή Φιλολογία, Ελεύθερο Πανεπιστήμιο Βερολίνου, Γερμανία, Πού εργάζεται σήμερα: Επίκουρη Καθηγήτρια στο Τμήμα ΒΝΕΣ, Φιλοσοφική Σχολή Ειδικότητα: Βυζαντινή Φιλολογία Ερευνητικά ενδιαφέροντα: Bασικό ερευνητικό μου ενδιαφέρον αποτελεί η μελέτη και η θεωρητική προσέγγιση της βυζαντινής λογοτεχνίας και ειδικότερα της πεζογραφίας. Aσχολούμαι με ζητήματα ποιητικής, θεατρικότητας και λογοτεχνικών ειδών. Με ενδιαφέρουν κυρίως οι αφηγηματικές και οι φεμινιστικές προσεγγίσεις των βυζαντινών λογοτεχνικών κειμένων. Kεντρικό μέρος των ερευνητικών μου ενδιαφερόντων καλύπτει και η ενασχόληση με θέματα όπως το σώμα και η εικόνα του Άλλου στη βυζαντινή λογοτεχνία. Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Όταν πηγαίνω στα κεντρικά κτίρια της Καλλιπόλεως για να κάνω μάθημα με κυριεύει μια πολύ έντονη συγκίνηση, γιατί βρίσκομαι στους ίδιους χώρους και τις ίδιες τάξεις, όπου πέρασα μια πάρα πολύ σημαντική περίοδο της ζωής μου. Μόνο που τώρα έχει αλλάξει η οπτική γωνία, τότε έβλεπα την έδρα, τώρα βλέπω τα θρανία. Ελένη Λοΐζου Σπουδές στο Πανεπιστήμιο: Επιστημών της Αγωγής Αποφοίτησε: 1996 MA, Early Childhood Education, University of Hartford, Hartford, CT, Η.Π.Α., Ed.D., Curriculum and Teaching- Early Childhood Education, Columbia University - Teachers College, New York, Η.Π.Α., Πού εργάζεται σήμερα: Επίκουρη Καθηγήτρια στο Επιστημών της Αγωγής Ειδικότητα: Προσχολική Εκπαίδευση Ερευνητικά ενδιαφέροντα: Το χιούμορ των μικρών παιδιών και η επίδραση του στην μάθηση, Συμμετοχή και ενδυνάμωση των παιδιών, εκπαιδευτικών και γονιών στις εκπαιδευτικές διαδικασίες, Γλωσσική ανάπτυξη και αναδυόμενος γραμματισμός κατά την νηπιοσχολική περίοδο, Αναλυτικά προγράμματα της νηπιοσχολικής περιόδου, Βρεφική (0-3 χρόνων) ανάπτυξη και πρακτικές εφαρμογές και Εκπαίδευση εκπαιδευτικών Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Είναι μια ενδιαφέρουσα εμπειρία η οποία με εμπλουτίζει σε διάφορα επίπεδα καθημερινά. Μιχάλης Ν. Μιχαήλ Σπουδές στο Πανεπιστήμιο: Τμήμα Τουρκικών και Μεσανατολικών Σπουδών, Σχολή Ανθρωπιστικών Επιστημών Αποφοίτησε: 1996 Μάστερ στο Τμήμα Ιστορίας και Αρχαιολογίας της Φιλοσοφικής Σχολής του Πανεπιστημίου Κρήτης. Ειδίκευση στην οθωμανική ιστορία. Μεταπτυχιακό Δίπλωμα στην Τουρκολογία, PhD στο Τμήμα Τουρκικών και Μεσανατολικών Σπουδών της Σχολής Ανθρωπιστικών Επιστημών του Πανεπιστημίου Κύπρου, Πού εργάζεται σήμερα: Επίκουρος Καθηγητής στο Τμήμα Τουρκικών και Μεσανατολικών Σπουδών, Σχολή Ανθρωπιστικών Επιστημών Ειδικότητα: Οθωμανική Ιστορία Ερευνητικά ενδιαφέροντα Ιστορία της Οθωμανικής Αυτοκρατορίας και των θεσμών της, Ιστορία της Κύπρου κατά την οθωμανική περίοδο, με έμφαση στο καθεστώς της Εκκλησίας της Κύπρου, Η μετάβαση από την οθωμανική επικράτεια στην αποικιοκρατία και οι αλλαγές, κυρίως σε σχέση με το καθεστώς και τον ρόλο της Ορθόδοξης Εκκλησίας, Η μετα-οθωμανική κυπριακή ιστοριογραφία. Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Ευτυχής γιατί λαμβάνω μέρος στην προσπάθεια του Πανεπιστημίου Κύπρου για την επιδίωξη της ακαδημαϊκής αριστείας. αφιέρωμα 17\n20 Σιμώνη Συμεωνίδου Σπουδές στο Πανεπιστήμιο: Τμήμα Επιστημών της Αγωγής, Σχολή Κοινωνικών Επιστημών και Επιστημών Αγωγής Αποφοίτησε: 1998 Med Special Needs and Development, University of Manchester, Ην. Βασίλειο, PhD Education, University of Cambridge, Ην. Βασίλειο, Πού εργάζεται σήμερα: Λέκτορας στο Τμήμα Επιστημών της Αγωγής Ειδικότητα: Ενιαία Εκπαίδευση Ερευνητικά ενδιαφέροντα: Ιστορία. Πολιτική και Πρακτική της Ενιαίας Εκπαίδευσης στην Κύπρο και στο Εξωτερικό. Ενιαία Εκπαίδευση και Αναλυτικά Προγράμματα. Παιδαγωγική της Ενιαίας Εκπαίδευσης. Εκπαίδευση Εκπαιδευτικών για την Ενιαία Εκπαίδευση. Σπουδές περί Αναπηρίας στην Εκπαίδευση. Σπουδές περί Αναπηρίας. Πώς νιώθει που επέστρεψε ως καθηγήτρια στο Πανεπιστήμιο από όπου αποφοίτησε; Τα φοιτητικά μου χρόνια στο Πανεπιστήμιο Κύπρου ήταν χρόνια δημιουργικά, γεμάτα νέες εμπειρίες και γνώσεις, τις οποίες αποκόμισα από καθηγητές και καθηγήτριες με όραμα αλλά και από τη συμμετοχή μου σε φοιτητικές δραστηριότητες με κοινωνικό χαρακτήρα. Το γεγονός ότι συνέχισα με επιτυχία τις σπουδές μου στο εξωτερικό οφείλεται σε μεγάλο βαθμό στα εφόδια που μου πρόσφεραν οι σπουδές μου στο Πανεπιστήμιο Κύπρου. Η επιστροφή μου ως ακαδημαϊκός με χαροποιεί ιδιαίτερα, αλλά ταυτόχρονα μου υπογραμμίζει την ευθύνη που έχω απέναντι στην ακαδημαϊκή και φοιτητική κοινότητα ώστε να μπορέσω να προσφέρω με τον καλύτερο δυνατό τρόπο στην έρευνα και στη διδασκαλία. Κωνσταντίνος Τσουρής Σπουδές στο Πανεπιστήμιο: Τμήμα Ξένων Γλωσσών και Φιλολογιών (Τμήμα Αγγλικών Σπουδών) Αποφοίτησε: 2002 Διδακτορικές Σπουδές, Διδασκαλία και Εκμάθηση της Αγγλικής, University of Sheffield, Ην. Βασίλειο, αναμενόμενη αποφοίτηση Μεταπτυχιακές Σπουδές, Εφαρμοσμένη Γλωσσολογία, Πανεπιστήμιο Κύπρου, Μεταπτυχιακές Σπουδές, Ψυχογλωσσολογία, University of Edinburgh, Ην. Βασίλειο, Πού εργάζεται σήμερα: Ειδικό Εκπαιδευτικό Προσωπικό στο Κέντρο Γλωσσών Ειδικότητα: Διδασκαλία Αγγλικής Γλώσσας Ερευνητικά ενδιαφέροντα: Η συνεργατική μάθηση ως μέσο διδασκαλίας της Αγγλικής ως Ξένης Γλώσσας στην ανώτατη εκπαίδευση, Χρήση εκπαιδευτικών τεχνολογιών Web 2.0 στην Ανώτατη Εκπαίδευση, Σχεδιασμός και ανάπτυξη ειδικών μαθημάτων (ESP). Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Το Πανεπιστήμιο συνεχίζει να μεγαλώνει και να προοδεύει, έχοντας αλλάξει αρκετά από τον καιρό που ήμουν ο ίδιος φοιτητής. Αυτό που παραμένει αναλλοίωτο σε εμένα είναι το αίσθημα περηφάνιας που με γεμίζει η ευκαιρία να αποτελώ μέρος αυτής της εξέλιξης και προόδου, για αρκετά χρόνια ως φοιτητής και τώρα ως διδάσκων. Σταυρούλα Φιλίππου Σπουδές στο Πανεπιστήμιο: Τμήμα Επιστημών της Αγωγής Αποφοίτησε: 1998 PhD (Education), School of Education, University of Cambridge, Ην. Βασίλειο, MEd (Curriculum Studies), Faculty of Education, University of Sydney, Αυστραλία, Πού εργάζεται σήμερα: Λέκτορας στο Τμήμα Επιστημών της Αγωγής, Σχολή Κοινωνικών Επιστημών και Επιστημών της Αγωγής Ειδικότητα: Ανάπτυξη Προγραμμάτων και Διδασκαλία Ερευνητικά ενδιαφέροντα: Ανάπτυξη και Σχεδιασμός Προγραμμάτων και Εγχειριδίων. Μεθοδολογία διδασκαλίας. Θεωρία αναλυτικών προγραμμάτων. Σπουδές Προγραμμάτων (Curriculum Studies). Επαγγελματική ανάπτυξη εκπαιδευτικών. Πρόγραμμα και Διδασκαλία στις Κοινωνικές Σπουδές και Πολιτική Αγωγή. Ευρωπαϊκή Εκπαιδευτική Πολιτική. Κοινωνικές αναπαραστάσεις προγράμματος. Έρευνα Δράσης Πώς νιώθει που επέστρεψε ως καθηγητής στο Πανεπιστήμιο από όπου αποφοίτησε; Αντιμετώπισα την «επιστροφή» στην κατά κάποιο τρόπο πνευματική-ακαδημαϊκή μου πατρίδα, ως ευκαιρία αναστοχασμού, ως πρόκληση ανάπτυξης και προσφοράς-ανταπόδωσης, ως παράδειγμα του να βιώνει κανείς το παρόν ως το παρελθόν του μέλλοντος. 18 αφιέρωμα απόφοιτος


www.12sports.gr: Για μία θέση στη... Basket League! - Μπάσκετ Ο Ερμής Αγιάς και ο Κόροιβος Αμαλιάδας κατέθεσαν το σχετικό φάκελο στον Ε.Σ.Α.Κ.Ε. για να πάρουν τη θέση του Ολυμπιακού στη Basket League! - Ειδήσεις για όλα τα αθλήματα της Δωδεκανήσου\n13:12 | Παρ 9 Αυγ, 2019\nΓια μία θέση στη... Basket League!\nΟ Ερμής Αγιάς και ο Κόροιβος Αμαλιάδας κατέθεσαν το σχετικό φάκελο στον Ε.Σ.Α.Κ.Ε. για να πάρουν τη θέση του Ολυμπιακού στη Basket League!\nΟ Ερμής Αγίας και ο Κόροιβος Αμαλιάδας κατέθεσαν το σχετικό φάκελο για να πάρουν τη θέση του Ολυμπιακού στην Basket League. Η ομάδα της Λάρισας, που είχε κάνει επαφές για «συγχώνευση» χωρίς όμως να ολοκληρωθούν, θέλει να μεταφέρει την έδρα της στη Λάρισα, ενώ ο Κόροιβος με νέο διοικητικό καθεστώς θέλει να επιστρέψει στη μεγάλη κατηγορία. Η απόφαση θα ληφθεί από την πενταμελή επιτροπή, που απαρτίζεται από δύο μέλη του ΕΣΑΚΕ και τρία της ΕΟΚ και αναμένεται να εκδοθεί μέσα στην ερχόμενη εβδομάδα. Βέβαια, το γεγονός ότι στις 9 Αυγούστου ακόμα δεν είναι γνωστή η 14η ομάδα της Basket League και πως όποια πάρει το χρίσμα θα πρέπει να φτιάξει ομάδα... εξπρές, μόνο καλό δεν είναι για την Α1. Αλλά τέτοια ώρα, τέτοια λόγια...


Επιδοτούμενα προγράμματα εργαζομένων 2018\nΕΠΙΔΟΤΟΥΜΕΝΑ ΠΡΟΓΡΑΜΜΑΤΑ ΕΡΓΑΖΟΜΕΝΩΝ\nΜε στόχο να διευρυνθούν οι ευκαιρίες κατάρτισης των εργαζομένων, το ΚΕΚ Εύβουλος σε συνεργασία με επαγγελματικούς & επιστημονικούς φορείς, υποβάλλει προς υλοποίηση επιδοτούμενα προγράμματα επαγγελματικής κατάρτισης για εργαζόμενους-ες, με ασφάλιση ΙΚΑ οι οποίοι απασχολούνται σε επιχειρήσεις από 1 έως 49 άτομα.\nΤα προγράμματα διαρκούν συνολικά 40 ώρες, περιλαμβάνουν μόνο θεωρητικό μέρος και υλοποιούνται εκτός ωραρίου εργασίας. Η υλοποίηση και η διεξαγωγή των σεμιναρίων δεν βαρύνουν οικονομικά τους εργοδότες, ούτε τους εργαζόμενους .\nΟι εργαζόμενοι για την παρακολούθηση του προγράμματος θα αποζημιωθούν με πέντε Ευρώ (5,00) καθαρά, ανά ώρα κατάρτισης, συνολικά 200€.\nΗ θεματολογία των προγραμμάτων κατάρτισης και το περιεχόμενό τους, έχει ως στόχο όχι μόνο στη βελτίωση των εργαζομένων στη θέση εργασίας τους, αλλά και στη γενικότερη εργασιακή τους προοπτική. Οι εισηγητές των προγραμμάτων κατάρτισης είναι εξειδικευμένοι επιστήμονες με πλούσια εμπειρία, τόσο επαγγελματική, όσο και εκπαιδευτική.\nΤα απαιτούμενα δικαιολογητικά των εργαζομένων είναι\nΑίτηση (συμπληρώνεται στα γραφεία μας)\nΈντυπο Εφορίας προς απόδειξη ΑΦΜ\nΑστυνομική Ταυτότητα / Διαβατήριο\nΑποδεικτικό Εκπαιδευτικού Επιπέδου (απολυτήριο, πτυχία κτλ)\n© Copyright PROGRAM 2020.\nΗ ιστοσελίδα χρησιμοποιεί cookies για την ευκολία της περιήγησης. Με τη χρήση της αποδέχεστε την χρήση των cookies. Δείτε αναλυτικά στο Cookies ΑΠΟΔΕΧΟΜΑΙ


ΕΠΕΝΔΥΣΕΙΣ ΑΕΕΑΠ Υποχρεωτική δημόσια πρόταση της Fairfax για Grivalia\n21 Ιουλίου 17 - RE+D magazine\nΣτην υποβολή υποχρεωτικής δημόσιας πρότασης για την Grivalia προχώρησε η Fairfax.\nΤο fund του Πρεμ Γουάτσα ανακοίνωσε ότι θα δώσει 8,8 ευρώ ανά μετοχή για το σύνολο των μετοχών της επενδυτικής εταιρείας ακινήτων ώστε να κατέχει το 100% της.\nΌπως αναφέρεται στη σχετική ανακοίνωση, η Fairfax ελέγχει έμμεσα, μέσω των θυγατρικών της, 52.020.370 Μετοχές και δικαιώματα ψήφου της Grivalia, οι οποίες αντιστοιχούν στο 51,37% του καταβεβλημένου μετοχικού κεφαλαίου και των δικαιωμάτων ψήφου της εισηγμένης. Υπενθυμίζεται ότι στις 4 Ιουλίου 2017 η Eurobank Ergasias διέθεσε, μέσω ιδιωτικής τοποθέτησης, 20.252.001 κοινές μετοχές της Grivalia, που αντιστοιχούσε στο σύνολο της συμμετοχής της Τράπεζας στην Grivalia (περίπου 20% του μετοχικού κεφαλαίου της εισηγμένης), σε τιμή €8,80 ανά μετοχή.\nΣτην ίδια ανακοίνωση αναφέρεται πως η Fairfax μέσω της Δημόσιας Πρότασης, δεσμεύεται να αποκτήσει το σύνολο των μετοχών της Grivalia, τις οποίες δεν κατέχει. Συνεπώς, οι μετοχές που αποτελούν αντικείμενο της Δημόσιας Πρότασης ανέρχονται σε 49.239.630 και αντιπροσωπεύουν ποσοστό ίσο με το 48,63% του καταβεβλημένου μετοχικού κεφαλαίου και των δικαιωμάτων ψήφου της εισηγμένης.\nΤο τίμημα που προσφέρει η Fairfax ανέρχεται στα 8,80 ευρώ ανά μετοχή. Σημειώνεται ότι xθες η μετοχή της εταιρείας σημείωσε άνοδο 1,20% κι έκλεισε στα 9,3 ευρώ.\nΗ «FAIRFAX FINANCIAL HOLDINGS LIMITED» (ο «Προτείνων» ή η «Fairfax»), εταιρεία που έχει συσταθεί και λειτουργεί σύμφωνα με τους νόμους του Καναδά, με καταστατική έδρα στην οδό Wellington Street West, αριθμός 95, Suite 800, Τορόντο, Οντάριο M5J 2N7 και με μετοχές εισηγμένες στο χρηματιστήριο του Τορόντο, ανακοινώνει την υποβολή υποχρεωτικής δημόσιας πρότασης (η «Δημόσια Πρόταση»), σύμφωνα με τα άρθρα 7 και 10 του Ν. 3461/2006, όπως ισχύει (ο «Νόμος») προς όλους τους κατόχους κοινών ονομαστικών, άυλων, μετά ψήφου μετοχών, (οι «Μέτοχοι») της ελληνικής ανώνυμης εταιρείας με επωνυμία «GRIVALIA PROPERTIES ΑΝΩΝΥΜΗ ΕΤΑΙΡΕΙΑ ΕΠΕΝΔΥΣΕΩΝ ΣΕ ΑΚΙΝΗΤΗ ΠΕΡΙΟΥΣΙΑ» και διακριτικό τίτλο «GRIVALIA PROPERTIES ΑΕΕΑΠ», εγγεγραμμένης στο Γενικό Εμπορικό Μητρώο (Γ.Ε.ΜΗ.) του Υπουργείου Ανάπτυξης και Ανταγωνιστικότητας, με αριθμό 000239101000 και καταστατική έδρα στη Λεωφόρο Κηφισίας 117 & Αγ. Κωνσταντίνου, Τ.Κ. 151 24, Μαρούσι, Αθήνα, Ελλάδα (η «Εταιρεία» ή η «Grivalia»). Το καταβεβλημένο μετοχικό κεφάλαιο της Εταιρείας ανέρχεται κατά την ημερομηνία της παρούσης σε €215.683.800 και διαιρείται σε 101.260.000 κοινές, ονομαστικές μετοχές, υπό άυλη μορφή, ονομαστικής αξίας €2,13 έκαστη (οι «Μετοχές»), οι οποίες διαπραγματεύονται στην Κύρια Αγορά του Χ.Α. (το «Χ.Α.»).\nΤην 4η Ιουλίου 2017, η Τράπεζα Eurobank Ergasias Α.Ε., διέθεσε, μέσω ιδιωτικής τοποθέτησης, 20.252.001 κοινές Μετοχές, ήτοι το σύνολο της συμμετοχής της στην Εταιρεία, που αντιστοιχούσε σε περίπου 20% του μετοχικού κεφαλαίου της τελευταίας, σε τιμή €8,80 ανά Μετοχή. Μέσω αυτής της ιδιωτικής τοποθέτησης, αφενός κατανεμήθηκαν 10.000.000 Μετοχές, ήτοι ποσοστό 9,88% του συνόλου των Μετοχών, σε θυγατρικές εταιρείες του Προτείνοντα με αποτέλεσμα τα ελεγχόμενα από την Fairfax δικαιώματα ψήφου στην Grivalia να ανέλθουν σε περίπου 51,37% του συνόλου και αφετέρου λύθηκε η από 17 Οκτωβρίου 2013 συμφωνία μετόχων μεταξύ του Προτείνοντος και της Τράπεζας Eurobank Ergasias Α.Ε. Συνεπεία των ανωτέρω, δημιουργήθηκε για τον Προτείνοντα η υποχρέωση υποβολής Δημόσιας Πρότασης, σύμφωνα με το άρθρο 7 του Νόμου.\nΣυντονισμένα πρόσωπα νοούνται τα πρόσωπα που ελέγχονται από τον Προτείνοντα, κατά την έννοια του άρθρου 8 του Π.Δ. 51/1992, ως έχει αντικατασταθεί από τον Ν. 3556/2007, όπως ισχύει (συμπεριλαμβανομένων και των θυγατρικών του Προτείνοντα και του Fairfax Financial Holdings Master Trust Fund, συνταξιοδοτικού ταμείου των υπαλλήλων του ομίλου του Προτείνοντα) (τα «Συντονισμένα Πρόσωπα»).\nΟ Προτείνων ξεκίνησε τη διαδικασία της Δημόσιας Πρότασης στις 20 Ιουλίου 2017 («Ημερομηνία της Δημόσιας Πρότασης»), ενημερώνοντας την Επιτροπή Κεφαλαιαγοράς («Ε.Κ.») και το Διοικητικό Συμβούλιο της Εταιρείας και υποβάλλοντας στα παραπάνω πρόσωπα το σχέδιο του πληροφοριακού δελτίου, σύμφωνα με το άρθρο 10 του Νόμου («Πληροφοριακό Δελτίο»).\nΚατά την Ημερομηνία της Δημόσιας Πρότασης, ο Προτείνων ελέγχει έμμεσα, μέσω των θυγατρικών του, 52.020.370 Μετοχές και δικαιώματα ψήφου της Εταιρείας, οι οποίες αντιπροσωπεύουν ποσοστό ίσο με το 51,37% του καταβεβλημένου μετοχικού κεφαλαίου και των δικαιωμάτων ψήφου της Εταιρείας..\nΜέσω της Δημόσιας Πρότασης, ο Προτείνων δεσμεύεται να αποκτήσει το σύνολο των Μετοχών της Εταιρείας, τις οποίες δεν κατείχαν ο Προτείνων και τα Συντονισμένα Πρόσωπα κατά την Ημερομηνία της Δημόσιας Πρότασης. Συνεπώς, οι Μετοχές που αποτελούν αντικείμενο της Δημόσιας Πρότασης ανέρχονται σε 49.239.630 Μετοχές, οι οποίες αντιπροσωπεύουν ποσοστό ίσο με το 48,63% του καταβεβλημένου μετοχικού κεφαλαίου και των δικαιωμάτων ψήφου της Εταιρείας, συμπεριλαμβανομένων και των τυχόν ιδίων Μετοχών που κατέχονται από την Εταιρεία. (οι «Μετοχές της Δημόσιας Πρότασης»)1.\nΣύμφωνα με το άρθρο 9 του νόμου, ο Προτείνων προσφέρει €8,80 (το «Προσφερόμενο Αντάλλαγμα») για κάθε Μετοχή της Δημόσιας Πρότασης που προσφέρεται έγκυρα. Ο Προτείνων δεν θα αναλάβει για λογαριασμό των Μετόχων οι οποίοι θα αποδεχθούν τη Δημόσια Πρόταση («Αποδεχόμενοι Μέτοχοι»), την καταβολή των προβλεπόμενων στον Κανονισμό Εκκαθάρισης δικαιωμάτων εκκαθάρισης της εξωχρηματιστηριακής μεταβίβασης των Μετοχών υπέρ της Ελληνικά Χρηματιστήρια Ανώνυμη Εταιρεία Συμμετοχών, Εκκαθάρισης, Διακανονισμού & Καταχώρησης («Ε.Χ.Α.Ε.»), σήμερα ανερχόμενα σε 0,08% επί της αξίας μεταβίβασης, η οποία υπολογίζεται ως το γινόμενο του αριθμού των Μεταβιβαζομένων Μετοχών επί (Χ) τη μεγαλύτερη από τις εξής τιμές: του Προσφερόμενου Ανταλλάγματος και της τιμής κλεισίματος της Μετοχής στο Χ.Α. την προηγούμενη εργάσιμη ημέρα της υποβολής των απαραίτητων εγγράφων στην E.X.A.E. και με ελάχιστη χρέωση ποσού ίσου με το μικρότερο μεταξύ των 20 Ευρώ και του 20% επί της αξίας της μεταβίβασης για κάθε Αποδεχόμενο Μέτοχο. Ο Προτείνων, επίσης, δεν αναλαμβάνει την καταβολή του ποσού που αναλογεί στο φόρο εξωχρηματιστηριακής μεταβίβασης, σήμερα ανερχόμενο σε 0,2% επί της αξίας συναλλαγής, το οποίο θα βαρύνει τους Αποδεχόμενους Μετόχους. Κατά συνέπεια, οι Αποδεχόμενοι Μέτοχοι θα λάβουν το συνολικό ποσό του Προσφερόμενου Ανταλλάγματος μειωμένο κατά το ποσό των δικαιωμάτων εκκαθάρισης καθώς και του προαναφερόμενου φόρου.\nΤο Προσφερόμενο Αντάλλαγμα πληροί τις προϋποθέσεις του «δίκαιου και εύλογου» ανταλλάγματος, όπως αυτές περιγράφονται στο άρθρο 9(4) του Νόμου, καθώς στην παρούσα Δημόσια Πρόταση:\n(i) σύμφωνα με τα επίσημα στοιχεία του Χ.Α., η μέση σταθμισμένη χρηματιστηριακή τιμή (ΜΣΧΤ) των Μετοχών κατά τους τελευταίους έξι (6) μήνες που προηγούνται της ημερομηνίας κατά την οποία ο Προτείνων κατέστη υπόχρεος να υποβάλει τη Δημόσια Πρόταση, ήτοι πριν από την 4η Ιουλίου 2017, ανέρχεται σε €8,45,\n(ii) ούτε ο Προτείνων ούτε οποιοδήποτε από τα πρόσωπα που ενεργούν για λογαριασμό του ή συντονισμένα με αυτόν απέκτησαν Μετοχές κατά τους δώδεκα (12) μήνες που προηγούνται της ημερομηνίας κατά την οποία ο Προτείνων κατέστη υπόχρεος να υποβάλει τη Δημόσια Πρόταση, με\nΣημειώνεται ότι κατά τον υπολογισμό των ποσοστών της παρούσας ανακοίνωσης δεν αφαιρούνται τα δικαιώματα ψήφου των ιδίων Μετοχών που κατέχει η Εταιρεία και οι οποίες ανέρχονται σε 4.046.489 ίδιες Μετοχές, οι οποίες αντιπροσωπεύουν ποσοστό ίσο με το 4% περίπου του καταβεβλημένου μετοχικού κεφαλαίου της Εταιρείας.\nΗ Τράπεζα Eurobank Ergasias A.Ε, η οποία είναι πιστωτικό ίδρυμα που έχει νόμιμη εγκατάσταση και λειτουργεί στην Ελλάδα, με έδρα στο Δήμο Αθηναίων (Όθωνος 8, Τ.Κ. 10557) και αριθμό Γ.Ε.ΜΗ 000223001000, πιστοποιεί δυνάμει του άρθρου 9(3) του Νόμου, ότι ο Προτείνων διαθέτει τα απαραίτητα μέσα για να καταβάλει στο ακέραιο το Προσφερόμενο Αντάλλαγμα για τις Μετοχές της Δημόσιας Πρότασης συμπεριλαμβανομένων και των αντίστοιχων δικαιωμάτων εκκαθάρισης στην Ε.Χ.Α.Ε. τα οποία τον βαρύνουν. Σε αυτό το πλαίσιο, πρέπει να σημειωθεί ότι η Τράπεζα Eurobank Ergasias A.Ε. δεν παρέχει οποιαδήποτε εγγύηση για την εκτέλεση της πληρωμής ή την εκπλήρωση άλλων υποχρεώσεων που έχουν αναληφθεί από τον Προτείνοντα στα πλαίσια της Δημόσιας Πρότασης.\nΟ Προτείνων δεν προτίθεται να αποκτήσει επιπλέον Μετοχές της Εταιρείας, μέσω του Χ.Α. ή με οποιοδήποτε άλλο τρόπο, κατά το διάστημα από τη δημοσιοποίηση της Δημόσιας Πρότασης μέχρι και τη λήξη της Περιόδου Αποδοχής της Δημόσιας Πρότασης (όπως ορίζεται στην παράγραφο 11 κατωτέρω).\nΗ Δημόσια Πρόταση είναι υποχρεωτική και δεν υπόκειται σε αιρέσεις.\nΗ περίοδος αποδοχής, σύμφωνα με το άρθρο 18(2) του Νόμου, κατά τη διάρκεια της οποίας οι Αποδεχόμενοι Μέτοχοι μπορούν να δηλώσουν ότι αποδέχονται τη Δημόσια Πρόταση («Περίοδος Αποδοχής»), θα ξεκινήσει και θα ανακοινωθεί αμέσως μετά τη δημοσίευση του Πληροφοριακού Δελτίου, όπως αυτό θα έχει εγκριθεί από την E.K.\nΜετά την ολοκλήρωση της Δημόσιας Πρότασης, ο Προτείνων δεν θα επιδιώξει τη διαγραφή των Μετοχών της Εταιρείας από το Χ.Α. και δεν θα κάνει χρήση του δικαιώματος εξαγοράς του άρθρου 27 του Νόμου (squeeze-out).\nΕφόσον μετά την ολοκλήρωση της Δημόσιας Πρότασης, ο Προτείνων, κατέχει άμεσα ή έμμεσα μέσω των θυγατρικών του, συνολικά Μετοχές που αντιστοιχούν σε ποσοστό ίσο με τουλάχιστον 90% του συνόλου των δικαιωμάτων ψήφου της Εταιρείας, ο Προτείνων συμμορφούμενος με το άρθρο 28 του Νόμου, θα αναλάβει, για χρονική περίοδο τριών (3) μηνών από τη δημοσίευση των αποτελεσμάτων της Δημόσιας Πρότασης, να αποκτά χρηματιστηριακά, τοις μετρητοίς, σε τιμή ίση προς το Προσφερόμενο Αντάλλαγμα, όλες τις Μετοχές που θα του προσφερθούν (το «Δικαίωμα Εξόδου»). Ταυτόχρονα, με τη δημοσίευση των αποτελεσμάτων της Δημόσιας Πρότασης, ο Προτείνων θα δημοσιοποιήσει και το Δικαίωμα Εξόδου των Μετόχων.\nΗ Τράπεζα Eurobank Ergasias A.Ε. ενεργεί ως σύμβουλος του Προτείνοντος σχετικά με τη Δημόσια Πρόταση σύμφωνα με το άρθρο 12 του Νόμου. H Τράπεζα Eurobank Ergasias Α.Ε. είναι ελληνική ανώνυμη τραπεζική εταιρεία, με έδρα στο Δήμο Αθηναίων (Όθωνος 8, Τ.Κ. 10557) και αριθμό Γ.Ε.ΜΗ 000223001000, το οποίο δύναται, μεταξύ άλλων, να παρέχει στην Ελλάδα επενδυτικές υπηρεσίες του άρθρου 4 παρ. 1 στοιχεία (στ) και (ζ) του νόμου 3606/2007, όπως ισχύει.\nΣτην αποπληρωμή δανείου τα αντληθέντα κεφάλαια της Nexans Ελλάς\nΜε 41,5% η Fairfax στην Eurobank Properties\nΠροαιρετική δημόσια πρόταση της "Αντίοχος" για Κυριακίδη


Μέχρι πότε όταν λέμε όλοι θα εννοούμε όλοι; | ΤΟ ΠΟΝΤΙΚΙ\nΟι ΑΜΕΑ και οι ΝΕΑΝΤΕΡΝΤΑΛ του Μνημονίου...\n29.5.2012 / ΝΙΚΗΤΑΣ ΧΙΩΤΙΝΗΣ\nΜέχρι πότε όταν λέμε όλοι θα εννοούμε όλοι;\nΣτα τρία τελευταία κείμενά μου, που το φιλόξενο «Ποντίκι» μού έκανε την τιμή να δημοσιεύσει, επιχειρηματολογούσα για να ψηφίσουμε υποψηφίους με γνώσεις και ικανότητες, ισχυρά βιογραφικά και παρελθόν κοινωνικής προσφοράς, τουλάχιστον εκεί όπου δραστηριοποιούνται επαγγελματικώς. Γιατί βεβαίως θα πρέπει να έχουν και κάποιο επάγγελμα, που να το ασκούν με επιτυχία. Να μπορούν δηλαδή κατ’ αρχήν να σκέφτονται, αλλά και να έχουν τη δυνατότητα να σκέφτονται ελευθέρως, όπως οφείλουν δηλαδή να κάνουν οι βουλευτές, μη εκβιαζόμενοι ότι θα μείνουν άνεργοι. Να μην είναι δηλαδή «πολιτικοί» εξ επαγγέλματος, «πολιτικοί» του σωλήνα, χαϊδεμένοι συνδικαλιστές και φοιτητοπατέρες ανίκανοι να σκεφτούν και να δράσουν πέραν των κομματικών εντολών. Ούτε να είναι γόνοι μεγαλοσχημόνων που δήθεν σπούδασαν, αλλά που βεβαίως ποτέ δεν δούλεψαν. Ενδεχομένως να φάνηκα αιθεροβάμων ή ρομαντικός – με την έννοια αυτού που ονειρεύεται τα αδύνατα –, τα γεγονότα όμως μάλλον με δικαιώνουν.\nΑς δούμε τι έγινε τον τελευταίο καιρό. Στις εκλογές ο λαός δεν ψήφισε «μονοκούκι» τα εναλλασσόμενα στην εξουσία πρώην μεγάλα κόμματα, επί τέλους. Επί τέλους γιατί τα κόμματα αυτά απεδείχθησαν απολύτως ανίκανα, αν όχι δόλια και προδοτικά των εντολών των πολιτών και του συμφέροντος της χώρας. Ο λαός λοιπόν μοίρασε τις προτιμήσεις του. Τι σημαίνει όμως αυτό; Σημαίνει πως ψήφισε κατά κάποιο ποσοστό τα διάφορα κομματικά προγράμματα. Οι εκλογές δηλαδή αυτές όφειλαν να οδηγήσουν σε κυβέρνηση με συγκερασμό όλων αυτών των προγραμμάτων κατά τα ποσοστά αυτά. Όμως τα κόμματα, όλα τα κόμματα, έμειναν στην παλαιά νοοτροπία, την εγκατασταθείσα με τον δικομματισμό: το καθένα επέμεινε – παρά τα επικοινωνιακά τους τερτίπια – στο αρχικό του πρόγραμμα, δηλαδή υποστήριξε τη δικομματική πρακτική και νοοτροπία. Μπορούμε δηλαδή βασίμως να υποστηρίξουμε πως τα κόμματα επεδίωξαν – και επιδιώκουν – την επανασύσταση του καταγγελθέντος από τον λαό δικομματισμού, με διαφορετικά όμως τα δύο «μεγάλα» κόμματα.\nΔικαιούμαστε όμως επιπροσθέτως – και εδώ βασίμως – να υποστηρίξουμε πως δεν είναι μόνο η επιδίωξη ενός άλλου δικομματισμού, η εγκαταστημένη πολιτική νοοτροπία και οι εγκαταστημένοι (απλοϊκοί) πολιτικοί ρόλοι, που εμπόδισαν τον συγκερασμό όλων των προγραμμάτων, κατά το ποσοστό που όρισε ο λαός. Εκτός δηλαδή του ότι τα τρία μικρότερα σε εκλογικό ποσοστό κόμματα ελπίζουν το μεν ΠΑΣΟΚ να επανέλθει στην πρότερη θέση του, τα δε άλλα δύο θέλουν να γίνουν αυτά «χαλίφης στη θέση του χαλίφη», μεγάλο πρόβλημα φαίνεται να βρίσκεται και στην ποιότητα του πολιτικού προσωπικού, που, εκτός των άλλων εχεγγύων ανικανότητας που καταδήλως διαθέτει, δείχνει επίσης να βολεύεται με τον δικομματισμό. Οι μεν ανήκοντες στα δύο μεγάλα κόμματα βολεύονται γιατί περιμένουν κάποια στιγμή να έρθει και η σειρά τους, οι δε ανήκοντες στα μικρότερα βολεύονται με τον δευτερεύοντα ρόλο τους, αυτόν του διαμαρτυρομένου, που επί πλέον τους εξυπηρετεί γενικώς, δηλαδή και εξωπολιτικώς – ιδιαιτέρως τους οπαδούς τους, θα έλεγα καλύτερα τους δηλώνοντες οπαδοί τους. Ίσως μάλιστα αυτό να αποτελεί και τον θεσμικό τους ρόλο στο σύστημα – αναφέρομαι εδώ ιδιαιτέρως στο ΚΚΕ. Είναι χαρακτηριστικό πως η Γραμματέας του κόμματος αυτού, σε σχετική ερώτηση δημοσιογράφου της τηλεόρασης, θεώρησε καλαμπούρι τη συμμετοχή της στη διακυβέρνηση της χώρας και έβαλε τα γέλια.\nΗ ανεπάρκεια ή η δολιότητα του υφιστάμενου πολιτικού προσωπικού – τουλάχιστον αυτού που μπορεί να επηρεάσει τα προγράμματα κομμάτων – έχει νομίζω καταδειχτεί. Έχει επίσης καταδειχτεί και ο ρόλος των ΜΜΕ, ιδίως των τηλεοράσεων. Ας αρχίσουμε από αυτές. Αν εξαιρέσουμε τα μικρότερα κόμματα που φαίνεται να λειτουργούν συλλογικώς και έτσι αποφασίζουν αυτά ποιους θα στείλουν στα κανάλια ως εκπροσώπους τους, που είναι κατά κανόνα σοβαροί και διαβασμένοι, οι καλεσμένοι από τα πρώην μεγάλα κόμματα καταδήλως δεν είναι οι καλύτεροι των κομμάτων αυτών (θέλουμε να ελπίζουμε) και είναι προκλητικά οι ίδιοι σε όλα σχεδόν τα κανάλια. Είναι κυρίως είτε γόνοι πολιτικών με «ιστορία» και «διασυνδέσεις», είτε «διορισμένοι» πολιτικοί, με προσόντα καταδήλως άλλα από την πνευματική τους εμβέλεια. Ας πάμε όμως στα προγράμματα των κομμάτων, δηλαδή αυτά που προέβαλαν ως τέτοια και που μαρτυρούν την ποιότητα του πολιτικού προσωπικού τους. Επικεντρώθηκαν όλα στο «Μνημόνιο». Αντιμνημονιακοί και μνημονιακοί, με εναλλασσόμενες αποχρώσεις, εν πολλοίς αδιευκρίνιστες: καταγγελία, επαναδιαπραγμάτευση, σταδιακή απαγκίστρωση κ.λπ. Πολύ λίγο όμως παρουσιάστηκε η ουσία: η Ελλάδα χρωστάει χρήματα, ασχέτως αν εμπεριέχουν χρέος που είναι επαχθές και που μπορεί να καταγγελθεί. Μάλιστα ακόμα και αν καλύψουμε όλα τα χρέη μας διαγράφοντάς τα, ή με τη συνδρομή των κατοχικών δανείων, δεν έχουμε πρωτογενές πλεόνασμα που να εγγυάται τη διατήρηση του επιπέδου ζωής υπέρ του οποίου μαχόμαστε στην πλατεία Συντάγματος. Το ΚΚΕ μάλιστα υπερθεμάτιζε, 1.300 ευρώ κατώτατος μισθός (ή κάτι τέτοιο) – δεν βρέθηκε άλλος να δώσει περισσότερα. Έτσι όμως πάλι θα αναγκαζόμαστε να δανειστούμε. Βεβαίως κανείς δεν εγγυάται ότι θα μας ξαναδάνειζαν, αλλά και να μας ξαναδάνειζαν, πάλι θα μπαίναμε στον φαύλο κύκλο. Άρα το ζήτημα δεν βρίσκεται εκεί. Το ζήτημα βρίσκεται στο να σταθούμε ικανοί να αυτοσυντηρηθούμε. Πολύ λίγο όμως ακούσαμε γι’ αυτό και σίγουρα αυτό δεν επηρέασε ουσιαστικά στην επιλογή της ψήφου μας. Ψηφίζουμε εν πολλοίς με στερεότυπα, απλώς στις εκλογές αυτές τα παλιά στερεότυπα κατεξευτελίστηκαν – σάπισε το ΠΑΣΟΚ διακήρυξε ο αρχηγός του – και αυτό είναι θετικό σημάδι για να απομυθοποιηθούν τα στερεότυπα αυτά, όλα τα στερεότυπα αυτά.\nΕίναι ακόμα φανερό πως μήτε αυτοί που πήγαν να διαπραγματευτούν τις δανειακές μας συμβάσεις σκέφτηκαν γι’ αυτό (την ανάγκη δηλαδή να μπορούμε να αυτοσυντηρήσουμε το επίπεδο της ζωής μας και την ίδια την ύπαρξη της χώρας μας), παρ’ ότι ήσαν εξ επαγγέλματος οικονομολόγοι (δεν αναφέρομαι στους ανεπαγγέλτους και απολύτως ασχέτους, που ίσως να έκαναν τη μεγαλύτερη ζημιά). Θεωρούμε προφανές πως αν προέβαλαν – ή αν είχαμε – ένα καλό πρόγραμμα ανάπτυξης της οικονομίας, ρεαλιστικό πρόγραμμα πάταξης της φοροδιαφυγής και της φοροκλοπής και τρόπο ορθολογικής διαχείρισης των χρημάτων, δεν θα φτάναμε σε μειώσεις μισθών και συντάξεων, ούτε στη δαιμονοποίηση του δημόσιου τομέα και των δημοσίων υπαλλήλων. Άλλωστε έχει επανειλημμένως ειπωθεί από πλευράς δανειστών μας πως δεν ήταν αυτά τα ζητούμενα. Αν τελικώς οι «πολιτικοί» μας κατέληξαν στη λύση της μείωσης μισθών και συντάξεων και σε φορολογικές λαίλαπες και χαράτσια, είναι γιατί είναι ανίκανοι να σκεφτούν και να υλοποιήσουν κάτι άλλο – ή είναι απατεώνες και προδότες. Το ίδιο και η «τρόικα», που στο κάτω-κάτω τη συνέφερε κιόλας, γιατί ελπίζει έτσι να αγοράσει όλη την Ελλάδα αύτανδρη. Αν συνομιλήσετε με δημοσίους υπαλλήλους, θα σας πουν ότι έχουν κάθε γνώση και διάθεση να δουλέψουν, αρκεί κάποιος να τους πει τι να κάνουν. Το ότι είναι αντιπαραγωγικοί δεν φταίνε αυτοί, ούτε γενικώς ο «δημόσιος τομέας», φταίνε αυτοί που τον διαχειρίζονται. Όποτε έγινε προσπάθεια – και έγιναν τέτοιες προσπάθειες – αξιοποίησης των δημοσίων υπαλλήλων ως παραγωγικών λειτουργών της δημόσιας διοίκησης απέτυχαν και απέτυχαν γιατί οι Υπουργοί και οι δεκάδες, ου μην εκατοντάδες, μετακλητοί «σύμβουλοί» τους δεν ήθελαν να χάσουν τις εξουσίες τους, το ίδιο και οι διορισμένοι Γενικοί Γραμματείς και μεγαλοδιευθυντές. Ό,τι επιβάλλεται τώρα με το «μνημόνιο» – αξιοποίηση της περιουσίας των ασφαλιστικών ταμείων, ορθολογική χρήση των χρημάτων των ασφαλισμένων, αξιοποίηση της δημόσιας περιουσίας, λειτουργική αποκέντρωση υπηρεσιών, κ.λπ. – το έχω προ πολλών ετών δει γραμμένο σε προτάσεις και μελέτες διευθύνσεων υπουργείων, δηλαδή από τους δαιμονοποιημένους δημοσίους υπαλλήλους, που επί πλέον είχαν προσόντα περισσότερα των πολιτικών προϊσταμένων τους, σε μελέτες άρτιες που υποδείκνυαν και τους τρόπους υλοποίησης των προτεινομένων. Οι μελέτες όμως αυτές είτε έμειναν στα συρτάρια των ανεπαρκών Υπουργών και ανεπαρκών Γενικών Γραμματέων – οι περισσότεροι εξ αυτών μας ξαναζητούν σήμερα την ψήφο μας – είτε πολεμήθηκαν από τους κομματικούς συνδικαλιστές, συνδικαλιστές κατά κανόνα χαμηλών προσόντων, που σύντομα όμως έγιναν βουλευτές και υπουργοί, ή ελπίζουν να γίνουν βουλευτές και υπουργοί. Τους ξέρετε και τους ξέρουμε. Έχω δει σοβαρότατες μελέτες και προτάσεις τρόπων ανάπτυξης των περιφερειών, δηλαδή τρόπων παραγωγής πλούτου και ταυτοχρόνως τρόπων προώθησης των επιδιώξεών μας περί οικονομικής, πολιτικής, κοινωνικής και εδαφικής συνοχής. Είναι έτοιμα και τα οικονομικά και θεσμικά προς τούτο εργαλεία. Κανείς όμως δεν νοιάζεται και δεν μιλάει γι’ αυτό. Κανείς δεν μιλάει για τον πλούτο της ελληνικής επικράτειας, δηλαδή για τον πλούτο που μπορεί να παράξει η ελληνική επικράτεια. Και δεν αναφερόμαστε μόνο στα «πιασάρικα» περί πετρελαίου και φυσικού αερίου – γιατί είναι και αυτά θέματα κρίσιμα. Μιλάμε για δραστηριότητες που μπορούν, αθόρυβα και αποτελεσματικά, να αναπτυχθούν και να παράξουν πλούτο και ανάπτυξη στις Περιφέρειες της χώρας και κατ’ επέκταση στην ίδια τη χώρα, αρκεί να γίνουν οι κατάλληλες θεσμικές προσαρμογές και αρκεί να επιδειχτεί σωστή εκμετάλλευση των προσφερομένων δυνατοτήτων, από ανθρώπους ικανούς προς τούτο. Συζητάμε γενικώς και αορίστως περί «μνημονίου». Αυτό όμως δεν είναι παρά μια δανειακή σύμβαση, που και αυτή, όπως και κάθε άλλη σύμβαση, μπορεί ανά πάσα στιγμή να μπει σε επαναδιαπραγμάτευση αν υπάρχουν ή τεθούν νέα δεδομένα. Κανείς όμως δεν αναφέρεται σε τέτοιες εναλλακτικές της υπάρχουσας συμβάσεως προτάσεις και στα νέα δεδομένα που θα εισαγάγει – ίσως μόνον ακροθιγώς και πάντως με τρόπο μη πειστικό, γι’ αυτό άλλωστε και κανείς δεν επιμένει στην πρόταξή τους, όταν βγαίνει εις άγραν ψηφοφόρων. Ούτε και κανείς πείθεται όταν κάποια κόμματα ξαφνικά και εξ επιφοιτήσεως προτάσσουν νέα «μίγματα πολιτικής». Τι έκαναν άλλωστε όλα αυτά τα χρόνια; Με τα επαγγελματικά στελέχη των παλαιών αποτυχημένων πολιτικών θα υλοποιήσουν τα νέα αυτά «μίγματα», που με καθυστέρηση ανακάλυψε ο νέος αρχηγός;\nΒεβαίως κανείς δεν έθεσε το ζήτημα της γεωστρατηγικής θέσης της Ελλάδας, ούτε τα γεωπολιτικά όπλα που διαθέτουμε. Αυτό… κάνει τζιζ ή οι πολιτικοί μας είναι άσχετοι ή και τα δύο μαζί;\nΑπαισιοδοξία και αδιέξοδο; Όχι, αν υπερβούμε πραγματικά τις παλιές νοοτροπίες, νοοτροπίες πολιτικές αλλά και νοοτροπίες ζωής. Οι εκλογές έδωσαν το έναυσμα, ας προχωρήσουμε παραπέρα. Τα λάθη και οι εμμονές όλων, όλων των κομμάτων και όλων ημών, μπορούν να αιτιολογηθούν και να συγχωρηθούν, όχι όμως για πολύ ακόμα.\n Να επισημάνουμε εδώ πως δεν είναι δουλειά το γεγονός ότι ο μπαμπάς-πρωθυπουργός τους διόρισε δήθεν συμβούλους μεγάλων τραπεζών με τεράστιους μισθούς, αλλά με πραγματική ασχολία να φτιάχνουν κομματικούς στρατούς για βουλευτικές πρωτιές.\n Δεν αναφέρομαι βεβαίως στο ΚΚΕ με την... ξεκούραστη θέση «έξω από την Ευρώπη» και τα τοιαύτα, χωρίς βεβαίως να εξηγεί το πώς και με τι αποτελέσματα, πέραν των γενικών συνθημάτων του\n Δεν υπάρχει χώρος για την λεπτομερή αναφορά σε αυτό, τα στοιχεία όμως είναι στη διάθεση κάθε ενδιαφερομένου\n Τη δεκαετία του ‘80, έχω τα σχετικά στοιχεία\n Στο ζήτημα αυτό, επειδή χρήζει ιδιαίτερου σχολιασμού, θα επανέλθουμε, πάλι με την ανοχή του «Ποντικιού»


Ακαδημαϊκός της Σχολής Υγείας στο 5ο Πανελλήνιο Συνέδριο Αναπτυξιακής Ψυχολογίας\nΑκαδημαϊκός της Σχολής Υγείας του Μητροπολιτικού Κολλεγίου συμμετείχε στο 5ο Πανελλήνιο Συνέδριο Αναπτυξιακής Ψυχολογίας με θέμα «Συνθέτοντας το πάζλ της ανθρώπινης ανάπτυξης: Γέφυρες με την κοινωνία και την εκπαίδευση» που διοργάνωσε ο Κλάδος Αναπτυξιακής Ψυχολογίας της Ελληνικής Ψυχολογικής Εταιρείας (ΕΛ.Ψ.Ε.) και τα Παιδαγωγικά Τμήματα του Πανεπιστημίου Θεσσαλίας μεταξύ 20-23 Οκτωβρίου 2016 στον Βόλο.\nΣτο πλαίσιο των εργασιών του συνεδρίου, παρουσιάστηκε poster της κας Μπογιατζή Μαρίας, Παιδιατρικής Νευροψυχολόγου και Academic Quality Coordinator της Σχολής Υγείας του Μητροπολιτικού Κολλεγίου, με θέμα "Διαταραχές Αυτιστικού Φάσματος και Αγχώδεις Διαταραχές: Παρουσίαση Συμπτωμάτων, Αξιολόγηση Συννοσηρότητας, Θεραπευτικές Προσεγγίσεις".


Αναβρασμός μία ημέρα πριν το δημοψήφισμα στο Iρακινό Κουρδιστάν\nΔημοσίευση 24 Σεπτεμβρίου 2017, 17:41 / Ανανεώθηκε 24 Σεπτεμβρίου 2017, 18:20\nΓεωπολιτικές εντάσεις προκαλεί το δημοψήφισμα για την απόσχιση του Ιρακινού Κουρδιστάν το οποίο αναμένεται να διεξαχθεί, αύριο, Δευτέρα.\nΆνοιξαν οι κάλπες της... ανεξαρτησίας στο Ιρακινό Κουρδιστάν\nΤο ερώτημα είναι σαφές: Επιθυμείτε να γίνουν ανεξάρτητο κράτος η περιοχή του Κουρδιστάν και τα εδάφη που δεν ανήκουν στη δικαιοδοσία της περιφερειακής διοίκησης; Την απάντηση καλούνται να δώσουν αύριο 5,5 εκατομμύρια ψηφοφόροι στις κουρδικές επαρχίες του βορείου Ιράκ, οι οποίοι προσέρχονται στην κάλπη για το δημοψήφισμα- εκτός βέβαια αν υπάρξουν απρόοπτα.\nΑκόμη και μία ακύρωση της τελευταίας στιγμής δεν θεωρείται εντελώς απίθανη πλέον, καθώς οι πολέμιοι του δημοψηφίσματος πληθαίνουν. Μπορεί να ανεχθεί κάτι τέτοιο ο τοπικός ηγέτης των Κούρδων και εμπνευστής του εγχειρήματος Μεσούντ Μπαρζανί;\nΠροφανώς όχι, υποστηρίζει ο Φερχάντ Σεϊντέρ, καθηγητής κουρδικών σπουδών στο πανεπιστήμιο της Ερφούρτης σε συνέντευξή του στην Deutsche Welle. «Ο Μπαρζανί δεν μπορεί απλώς να πει ότι 'όχι, δεν το εννοούσα έτσι'. Γιατί από αυτό το δημοψήφισμα εξαρτώνται πολλά: η αξιοπιστία του ιδίου και του κόμματός του, αλλά και οι προσδοκίες του κουρδικού πληθυσμού. Το 80% των Κούρδων θέλει να πραγματοποιηθεί αυτό το δημοψήφισμα».\nΟι μαζικές διαδηλώσεις στις κουρδικές επαρχίες του βορείου Ιράκ μάλλον αποτελούν ασφαλή ένδειξη ότι η μεγάλη πλειοψηφία επιθυμεί την απόσχιση. Ωστόσο, παραμένει άδηλο αν, μετά το δημοψήφισμα, οι Κούρδοι θα καταφέρουν πράγματι να αποκτήσουν την πολυπόθητη ανεξαρτησία.\nΣήμερα είναι ένας λαός 35 εκατομμυρίων που δεν διαθέτει δικό του κράτος, αλλά μοιράζεται στην Τουρκία, το Ιράκ, το Ιράν και τη Συρία. Πολύ συχνά εμφανίζεται διαιρεμένος με κριτήριο οικογενειακές δυναστείες ή πολιτικές προτιμήσεις, αλλά ο εθνικισμός γεφυρώνει τις όποιες διαφορές. Ήδη εδώ και 100 χρόνια οι Κούρδοι διαθέτουν τη δική τους σημαία. Την είχε κατοχυρώσει το 1919 η κουρδική αντιπροσωπεία στις νικήτριες δυνάμεις του πρώτου παγκοσμίου πολέμου που θα αποφάσιζαν για τον διαμοιρασμό της πάλαι ποτέ ισχυρής Οθωμανικής Αυτοκρατορίας, χωρίς ωστόσο να εξασφαλίσει το ανεξάρτητο κράτος που της είχαν υποσχεθεί. Σήμερα η σημαία με τα εθνικά χρώματα (κόκκινο, πράσινο, λευκό) κυριαρχεί παντού στο βόρειο Ιράκ, στα καταστήματα, στα γήπεδα, στα ταξί.\nΒέβαια ο Μπαρζανί έχει δηλώσει ότι το δημοψήφισμα δεν δρομολογεί αμέσως την απόσχιση από το Ιράκ, αλλά αποτελεί βάση διαπραγμάτευσης και «σοβαρών συζητήσεων» με τη Βαγδάτη. Όμως δεν υπάρχει αμφιβολία ότι θέτει υπό αμφισβήτηση την εδαφική ακεραιότητα του Ιράκ. Η οποία ωστόσο ούτως ή άλλως μόνο στα χαρτιά υπάρχει, εκτιμά η Καρίνα Σλίσινγκ από το Διεθνές Κέντρο για την Ειρήνη και την Ανάπτυξη (BICC) με έδρα τη Βόννη.\n«Κατά την άποψή μου η κεντρική κυβέρνηση της Βαγδάτης έχει πολλές δυσλειτουργίες και δεν διαθέτει επαρκή ισχύ, ώστε να ελέγχει τα πάντα…», τονίζει. Ήδη από τον πρώτο πόλεμο του Περσικού Κόλπου, το 1991, τα κουρδικά εδάφη στο βόρειο Ιράκ είχαν αποκτήσει ισχυρή αυτονομία. Στα επόμενα χρόνια και μέχρι σήμερα, τονίζει ο ερευνητής του BICC Μάρκους Ρούντολφ, οι Κούρδοι κατέκτησαν «μία ντε φάκτο ανεξαρτησία, από οικονομικής και πολιτικής απόψεως. Υπάρχει πολιτιστική αυτονομία, οι ίδιοι φυλάσσουν τα εξωτερικά σύνορα, οι ίδιοι αποφασίζουν ποιος εισέρχεται στην επικράτεια της χώρας».\nΈνα επιπλέον στοιχείο που ενισχύει τις κεντρόφυγες δυνάμεις είναι το ότι οι Κούρδοι στο βόρειο Ιράκ δεν μαθαίνουν πλέον αραβικά. Όπως επισημαίνει ο Μάρκους Ρούντολφ «Άραβες και Κούρδοι δεν έχουν πλέον κοινά στοιχεία. Τουλάχιστον οι δύο τελευταίες γενιές των Κούρδων έχουν μεγαλώσει χωρίς αραβικά. Η αυτονομία υπάρχει εδώ και 25 χρόνια και αυτό σημαίνει ότι το Ιράκ δεν ασκεί καμία επιρροή, στα κουρδικά σχολεία διδάσκονται μόνο κουρδικά και αγγλικά. Ένας νέος 25-30 χρονών δεν ξέρει καθόλου αραβικά…»\nΠάντως, η κεντρική κυβέρνηση της Βαγδάτης απορρίπτει το δημοψήφισμα, το οποίο έχει κριθεί παράνομο και από το ανώτατο δικαστήριο της χώρας. Μάλιστα ο πρωθυπουργός Χάιντερ Αλ Αμπάντι προειδοποιεί ότι ο στρατός θα παρέμβει, σε περίπτωση που το κουρδικό δημοψήφισμα «προκαλέσει έκρηξη βίας».